08 Ιουνίου 2012, 00:56\nΌταν ο πολιτισμός φοράει αλυσίδες\nκοινωνία inside MusicHeaven\nΣτα 9 χρόνια ζωής του MusicHeaven εχω δεχτεί αρκετά "ενοχλητικά" τηλεφωνήματα. Κυρίως από ανθρώπους, στους οποίους δεν άρεσαν κάποιες κριτικές, είτε δικές μου, είτε ανθρώπων που γράφουν στο περιοδικό ή στο forum.\nΕλάχιστοι είχαν την ψυχραιμία να συζητήσουν κόσμια και να εκφράσουν ήρεμα αυτό που ήθελαν, δηλαδή την αφαίρεση κάποιου άρθρου ή την τροποποίησή του. Στο τέλος απειλούσαν για σωματική βία και τα γνωστά και επίκαιρα (λόγω Κασιδιάρη).\nΣήμερα το τηλεφώνημα έγινε σε κόσμια πλαίσια. Μόλις το έκλεισα, σκέφτηκα μόνο οτι η λέξη αλυσίδα, όταν συνδυάζεται με τη λέξη πολιτισμός, θα μπορούσε να έχει και κυριολεκτική σημασία.\n18 Φεβρουαρίου 2012, 12:36\nΤέλος τα Premium\nΣήμερα καθαρίσαμε τις αράχνες από τα "Premium" και τα "Αξίζει να διαβάσετε". Πλέον θα βλέπουμε και θα διαβάζουμε μόνο ενεργούς συγγραφείς-μέλη :)\nΠερισσότερα στο Αλλαγές στα Blogs του MusicHeaven\nΦωτο: Shawn Olson\n19 Νοεμβρίου 2011, 00:54\n...χορηγούς για τον 3ο Διαγωνισμό Τραγουδιού. Δύσκολες εποχές, αλλά ελπίζω να βρούμε. Ίσως αυτή τη φορά και από το εξωτερικό.\nΠερίπτερο MusicHeaven, ρίξτε ιδέες\nInside MusicHeaven έκθεση\nΜετά από 3 χρόνια το MusicHeaven θα έχει δικό του περίπτερο σε έκθεση. Πρόκειται για την MusicWorldExpo που θα λάβει χώρα στο Ζάππειο τον επόμενο μήνα και έχει δωρεάν είσοδο. Οι διαστάσεις του περιπτέρου θα είναι 4 x 3, σχετικά μικρό δηλαδή. Θα μπει σίγουρα κάποιο μεγάλο banner στα τοιχώματα, ενώ θα υπάρχει γραφείο με 2 καρέκλες.\nΠεριμένουμε τις ιδέες για θέματα διακόσμησης, αλλά και προτάσεις αξιοποίησης του χρόνου που θα βρισκόμαστε εκεί (3 ημέρες, Παρασκευή έως και Κυριακή).\nΗ φωτογραφία είναι από το περίπτερό μας στην πρώτη έκθεση που είχαμε περίπτερο (Cosmomusica)\n22 Ιανουαρίου 2011, 11:39\nΝέο theme στα blogs του MusicHeaven\nΔείτε λίγο τριγύρω, σαν κάτι να άλλαξε στο ντεκορατιόν ε; Μετά από 1,5 χρόνο λοιπόν, ένα νέο theme στη συλλογή μας. Η φωτογραφία είναι από το καλοκαίρι του 2010.\n12 Νοεμβρίου 2010, 23:52\n6ο Live MusicHeaven... κάτι ψήνεται;\nΈγινε η πρώτη κίνηση για το 6ο Live του MusicHeaven. Η ΑΥΛΑΙΑ θα μας υποδεχθεί και αυτή τη σεζόν. Πιθανή ημερομηνία η Κυριακή, 13η Φεβρουαρίου.\n27 Σεπτεμβρίου 2010, 14:25\nFuture Music Forum, Βαρκελώνη\nΤο Future Music Forum στην Βαρκελώνη ξεκινά μεθαύριο και αποτελεί ένα πολύ ενδιαφέρον διεθνές event για όσους ασχολούνται με την ψηφιακή μουσική και το online radio. Απευθύνεται σε επαγγελματίες, επενδυτές, ιδιοκτήτες social networks, developers και γενικώς επαγγελματίες της μουσικής τεχνολογίας.\nΔιαρκεί 2 ημέρες και περιλαμβάνει πλήθος ομιλητών (από το mySpace, τον LastFM κ.α.), συνεντεύξεις και workshops, με κύριο θέμα τις σύγχρονες τάσεις, την καινοτομία και το πως η μουσική μπορεί να διαμοιραστεί καλύτερα τα επόμενα χρόνια.\nΜερικά από τα θέματα είναι το Internet radio, mobile apps και πνευματικά δικαιώματα. Η πλήρης agenda είναι εδώ.\nΣτο συγκεκριμένο event θα παρευρεθώ κι εγώ ως συμμετέχων και εκπρόσωπος του MusicHeaven. Τις επόμενες μέρες θα προσπαθήσω να σας ενημερώνω μέσω του blog για οτι ενδιαφέρον παρουσιαστεί στο conference.\n25 Σεπτεμβρίου 2010, 00:18\nΣε συνεργασία με 2 άλλα media, ετοιμάζουμε μουσικό διαγωνισμό, με ιδιαίτερο concept...\n11 Ιανουαρίου 2010, 01:36\nΤα Premium Blogs τώρα και στην homepage του MusicHeaven\nΚάθε φορά που ποστάρει νέο post ο συγγραφέας ενός Premium Blog, θα εμφανίζεται σχετική ενημέρωση στο Επί του Πιεστηρίου στην κεντρική σελίδα του MusicHeaven. Το αναφέρω εδώ, γιατί πολλοί δεν μπαίνετε στο Forum και είναι πιο πιθανό να το δείτε εδώ :)\n13 Οκτωβρίου 2009, 02:04\nΣεπτέμβριος 2009: Τα δημοφιλέστερα blogs του MusicHeaven\nΤο Google Analytics μας δίνει λοιπόν:\nΣτην 11η θεση παραλιγο να φαει τον mpriza η Liza32 :)\n02 Οκτωβρίου 2009, 19:52\nδικαστήριο Inside MusicHeaven\nΕίναι κάποια μέλη του MusicHeaven που συμπεριφέρονται ακατανόητα.\nΕνώ αποδέχονται τους όρους εγγραφής κατά την εγγραφή τους, μετά μας λένε οτι δε συμφωνούν με κάποιον απ' αυτούς και μας απειλούν με μήνυση.\nΧαρακτηριστικό είναι αυτό που λάβαμε σήμερα. Ενώ λέμε στους όρους οτι η διαγραφή προφίλ δεν είναι εφικτή για τεχνικούς λόγους και πως αν κάποιος θέλει, μπορεί να σβήσει στο προφίλ όλα τα προσωπικά του στοιχεία ώστε να μην φαίνεται η ταυτότητά του, έρχεται μια τραγουδίστρια και μας γράφει:\nΈχω δημιουργήσει προφίλ στο site σας και επιθυμώ να διαγραφεί. Έψαξα και βρήκα ότι αυτό δεν είναι εφικτό. Οφείλω να σας ενημερώσω ότι πήγα σε δικηγόρο και ετοιμάζω καταγγελία εις βάρος σας. Παρακαλώ όπως να διαγραφεί το προφίλ μου εντός τριων (3) εργάσιμων ημερών αλλοιώς θα προβώ σε περεταίρω νομικές ενέργειες. Αντι να στείλει ένα email να ρωτήσει τι μπορεί να γίνει, πάει σε δικηγόρο... Που να είχαμε και υπηρεσίες επί πληρωμή.\nΑυτοί πως λέγονται ρε παιδιά; Είχα κι έναν εδώ στην πολυκατοικία.\n06 Αυγούστου 2009, 13:42\nInside MusicHeaven χιούμορ\nΚαλά, έχω μια δόση για στεγαστικό, αλλά δεν είναι αυτό το θέμα μας.\nΑπλά συμπάσχω με ένα μέλος του MusicHeaven, που απ' οτι φαίνεται έχει κι αυτός δόση και αντιμετωπίζει σοβαρά προβλήματα:\n"ειχα κανει μια εγκραφη στο σαiτ σας και περιμενο καπιον κοδικο ..μπικα στα σπαμ μυν .δεν βρικα κατη ..και εχω κανι πολες εγκραφες που τορα δεν θημαμε ποσα ονοματα ..εχω δοση .. αν θημοσαστε εσυς και μπορηται να μου στηλεται καπια ..απαντιση .....σας ευχαρηστω ..πολλυ .."\n19 Ιουνίου 2009, 00:03\nΕίχα λοιπόν κάποτε ένα σκληρό δίσκο, που είχε μέσα τα πάντα.\nΓια να το λέω έτσι, καταλάβατε οτι "τα πάντα" δεν υπάρχουν πλέον.\nΤο τραγικό όμως είναι οτι "τα πάντα" χάθηκαν στην προσπάθεια να τα κάνω backup αυτόματα, ώστε να μην τα χάσω, ακόμα και αν χαλάσει ο δίσκος. Πήρα λοιπόν ένα 2ο δίσκο, τον πρόσθεσα στον server και ενεργοποίησα την συγκεκριμένη επιλογή (RAID1), ώστε οτι γράφεται στον ένα δίσκο, να γράφεται αυτόματα και στον άλλον...\nΔυστυχώς η προσπάθεια όχι μόνο απέτυχε, αλλά προκάλεσε και το σβήσιμο του καλού δίσκου με "τα πάντα". Από λάθος του κατασκευαστή, ο οποίος δεν ενημέρωνε για απώλεια δεδομένων. Τι την ήθελα την σιγουριά; Έμεινα με 2 δίσκους άδειους. Απλά...\nΓια την ιστορία, ο server είναι ο NAS200 της Linksys.\nΤραγούδια, φωτογραφίες, ταινίες, backups, software (και αγορασμένο), αναμνηστικά ντοκουμέντα... πάνε... Πάνε και τα τραγούδια με τα οποία έπαιζε ο MusicHeaven Studios.\nΚαι μέσα σ' όλ' αυτά, είχα και το router που κάηκε... Με διαφορά το πιο καταστροφικό διήμερο στην - κομπιουτερίστικη ασφαλώς - πλευρά της ζωής μου.\n30 Μαΐου 2009, 01:08\nΔημοφιλέστερα blogs Μαΐου & διαφορά αναγνώσεων\nΜια που το έγραψα που το έγραψα, ρίξτε μια ματιά όσοι κοιτάτε μανιωδώς τα στατιστικά των αναγνώσεων του blog σας. Αν γράφετε που και που κάποιο μουσικό κείμενο-άρθρο-άποψη, στείλτε το και στο e-Περιοδικό. Είναι σίγουρο οτι θα το διαβάσουν πολλαπλάσιοι αναγνώστες.\nΓια όσους τώρα επιμένετε στον ανταγωνισμό των pageviews στα blogs, ορίστε και τα blogs με τις περισσότερες επισκέψεις για τον μήνα που διανύουμε, μαζί με τη γνώμη μου για το καθένα:\n1. Kozanitis (respect)\n2. Mprizas (κλασικά)\n3. Pavel (περιμένω πως και πως τα posts του)\n4. Kinezes_Trexoun_Gimnes (φέρελπις blogger, χαραμίζεται)\n5. Deos (λίγο προβλέψιμος, αλλά αληθινός, original, μοναδικός)\n6. Sven (από τους blogger που διαβάζω συχνά τον τελευταίο καιρό)\n7. Vanna (πάντα ενδιαφέροντα posts)\n8. Liza32 (ιδιαίτερα εγωκεντρική, δεν την διαβάζω, sorry)\n9. Jorge (εκεί εκεί στη Β' Εθνική)\n10. nowaveband (ωραία ποστάκια)\n11. Mpara (χαλαρώτικη-διασκεδαστική)\n12. Oraclas (αρκετά φιλοσοφικό τελευταία)\n13. kithara_woman (ωραία τα ποστάκια για το θέατρο)\n14. heartbreak-kid (χάθηκε αυτός...)\n15. chocolat (από τα καλύτερα blogs, μακάρι να έγραφε πιο συχνά)\n(στατιστικά από Google Analytics)\n15 Μαΐου 2009, 13:14\nΤα πράσινα All Star\nΤο ΜusicHeaven μερικές φορές προκαλεί μπέρδεμα στους επισκέπτες.\nΈτσι πολλές φορές κάποιοι στέλνουν ποιήματα μέσω της Επικοινωνίας, βιογραφικά στις Μουσικές Αγγελίες, βίντεο στο Περιοδικό, αιτήματα στα Links, παρτιτούρες στην Ατζέντα κ.α.\nΔεν ξέρω αν είναι θέμα IQ ή λάθους δόμησης του site, όμως πολύ γέλασα σήμερα όταν στο e-Περιοδικό εστάλη το ακόλουθο ...άρθρο:\n"ΠΟΥ ΘΑ ΒΡΩ ΠΡΑΣΙΝΑ ALL STAR??? ΕΧΩ ΨΑΞΕΙ ΣΧΕΔΟΝ ΟΛΗ ΤΗΝ ΑΘΗΝΑ !!!!! "\nΜήπως έτυχε να διαβάσει πιο πριν το περιβόητο ανέκδοτο του Rapsodou για τα παπούτσια του MusicHeaven;\n19 Μαρτίου 2009, 23:05\nΣε πουλάω, με πουλάς\nΜου έρχονται κατά καιρούς emails του στυλ ο φίλος σου - ο Θεός να τον κάνει δηλαδή - σε πούλησε για $5000 κλπ.\nΉθελα να 'ξερα τι ενδιαφέρον βρίσκετε σε αυτά τα χαζοapplications του φατσοβιβλίου που πουλάει ο ένας τον άλλον;\nΜα είναι δυνατόν να ασχολήστε με αυτές τις σαχλαμάρες;\nΕίναι;; Πείτε μου!\nΑπό τη στιγμή που το ποσό είναι σε δολλάρια και όχι σε ευρώ; (ντόινγκ!!)\nΥΓ. Φταίω εγώ μετά να μας πουλήσω όλους μαζί $47.000 (τόσο εκτιμάται το MusicHeaven στο yourwebsitevalue.com) ;;\n30 Δεκεμβρίου 2008, 03:41\nΏρες στον αέρα\nΟ ραδιοφωνικός μας σταθμός, το Radio MusicHeaven, βελτιώνεται όσο περνάει ο καιρός και νέοι ακροατές προστίθενται καθημερινά. Τα στατιστικά δείχνουν οτι βαδίζουμε ανοδικά και - το βασικό - το απολαμβάνουμε όλο και περισσότεροι.\nΈχουμε όμως ακόμα πάρα πολύ δρόμο να διανύσουμε μέχρι να θεωρηθεί οτι κάνουμε όντως ραδιόφωνο, έστω και διαδικτυακό. Μηνύματα και εντυπώσεις στέλνουν τόσο οι ακροατές μέσω της σχετικής δημοσκόπησης, όσο και οι παραγωγοί μέσα από το forum.\nΑς χαλαρώσουμε όμως και ας δούμε τους παραγωγούς του MusicHeaven που έχουν συμπληρώσει περισσότερες από 200 ώρες ...στον αέρα! (κατά προσέγγιση)\nsillia - 1027 ώρες\nGL - 873 ώρες\nxristos_rock - 479 ώρες\nalkyoni - 463 ώρες\nheartbreak-kid - 452 ώρες\nmoufidis - 382 ώρες\ngeoguitar - 372 ώρες\nmetalcity - 305 ώρες\nAiolos_m - 304 ώρες\nTermite - 299 ώρες\nilio - 295 ώρες\nMagicaDeSpell - 275 ώρες\nSpotlight_Dancer - 267 ώρες\nplayloud - 265 ώρες\nDeos - 254 ώρες\nJelevel - 238 ώρες\nsitzoune81 - 227 ώρες\n13 Νοεμβρίου 2008, 17:26\nInside MusicHeaven Μουσική\nΠήγα χθες στον ΙΑΝΟ, στη ζωντανή συνέντευξη του Δημήτρη Ζερβουδάκη.\nΠιο πολύ για να τον γνωρίσω, αλλά και να προσπαθήσω να ανακαλύψω πως έχει καταφέρει να κάνει όνομα, με 2-3 τραγούδια.\nΉταν η πρώτη φορά που θα τον έβλεπα ζωντανά και ήμουν περίεργος και ανοικτός στο να μπορέσω διαπιστώσω την αξία του συμπαθούς Δημήτρη Ζερβουδάκη.\nΈφυγα εκνευρισμένος και απογοητευμένος. Τη βραδιά έσωσε η καλή παρέα.\nΚαλλιτεχνικά καταρχήν. Δεν ανακάλυψα τίποτα καινούριο. Ένας τραγουδοποιός με ζεστή, χαρακτηριστική και ιδιαίτερη φωνή, χωρίς σπουδαίες και ιδιαίτερες εκτελεστικές δυνατότητες.\nΕίπε και τα 2-3 γνωστά του τραγούδια (Γράμμα σ' έναν ποιητή, Βαριά Ποτά Βαριά Τσιγάρα) και αυτό ήταν. "Δεν πειράζει", σκέφτομαι, ", σ' άλλους θ' αρέσει. Κολοκυθόπιττα...".\nΑυτό όμως που με ξένισε, ήταν ο κύκλος των φίλων του Ζερβουδάκη. Ο καθένας, μέσω της συμμετοχής του στη συζήτηση, προσπαθούσε να προβάλει την αφεντιά του.\nΚορυφαίος όλων ο Χάρης Καφετζόπουλος. Στιχουργός, άγνωστος κατα τ' άλλα. Τον είχαμε κάποτε και στο MusicHeaven.\nΧωρίς να του το δώσει κανείς, βουτάει το μικρόφωνο και αρχίζει να αναφωνεί πόσο αγαπάει και εκτιμάει τον Ζερβουδάκη και πόσο φοβερά και καταπληκτικά νιώθει που είναι φίλος του.\nΕντάξει, κι άλλοι τον αγαπάνε, αλλά δε διακόπτουν έτσι μια συνέντευξη.\nΚαι καταλήγει λέγοντας πόσο τον έχει βοηθήσει ο Ζερβουδάκης στη στιχουργική και στα ποιήματα του. Ε, εκεί ο Ζερβουδάκης έπεσε στη λούμπα και αναφώνησε "Χάρης Καφετζόπουλος"!\nΚαι να σου το χειροκρότημα από τους 3-4 κολλητούς. Περιχαρής και δικαιωμένος ο Καφετζόπουλος παραδίδει το μικρόφωνο. Οι υπόλοιποι παρακολουθούσαμε παγωμένοι.\nΟ πιο κουραστικός απ' όλους όμως, ήταν ο Μανώλης Γαλιάτσος. Ως συνθέτης παρουσιάστηκε. Φίλος του Ζερβουδάκη. Αφού είπε λίγα λόγια για τον τιμώμενο της βραδιάς, αρχίζει να λέει τη γνώμη του για ένα σωρό άσχετα ζητήματα. Από κάτω, μία κυρία και ένας άλλος να συνεχίζουν στο ίδιο άσχετο μοτίβο, ενώ ο Ζερβουδάκης ούτε καν συμμετείχε. Μάλλον ήταν αμήχανος μπροστά σ' αυτή την ασέβεια.\nΟ Μιχάλης ο Γελασάκης, ο οργανωτής της συνέντευξης, προσπάθησε να τους επαναφέρει, αλλά μάταια. Μετά από προσπάθεια και του διευθυντή του ΙΑΝΟΥ, ο Γαλιάτσος πήγε στο πιάνο.\n"Ε για να έχει πει τόσα για τις ιδέες του και τον εαυτό του, ε, θα έχει γράψει κάτι καλό", σκεφτήκαμε.\nΑς μην περιγράψω ιδιαίτερα τη σύνθεση που ακούστηκε. Τα 5-6 πιο βαρετά λεπτά της βραδιάς. Ένα μονότονο τραγούδι, με μια άθλια εκτέλεση στο πιάνο. Από πότε είναι τέχνη το να πατάς με το αριστερό χέρι, τα γειτονικά μπάσα μιας νότας, μόνο ο κ.Γαλιάτσος θα μπορούσε να μας το αναπτύξει.\nΗ πλάκα ήταν στο τέλος του τραγουδιού, που μια κυρία fan, αναρωτιόταν πως ένα τόσο εξαίσιο (!) τραγούδι δεν παίζεται στον ...Μελωδία. Και όταν τη ρώτησαν ποιός φταίει, αυτή απάντησε... "το κράτος!".\nΌτι να 'ναι. Υπερβολές, αερολογίες, αυτοπροβολή.\nΑπό τις (λίγες) βραδιές που δικαίως κάποιοι πολέμιοι του έντεχνου, θα έλεγαν οτι βρώμαγε "εντεχνίλα".\n36 σχόλια - Στείλε Σχόλιο\n13 Οκτωβρίου 2008, 22:37\nΤα πιο δημοφιλή προφίλ του MusicHeaven\nΔεν ξέρω πόσοι έχετε αναρωτηθεί ποιά προφίλ του MusicHeaven συγκεντρώνουν τα περισσότερα βλέμματα.\nΣήμερα κάνοντας μια βόλτα στο Google Analytics είδα ποιά μέλη είχαν τις περισσότερες μοναδικές επισκέψεις στο Προφίλ τους.\nΑκολουθούν λοιπόν τα δέκα δημοφιλέστερα προφίλ (σε παρένθεση οι μοναδικοί επισκέπτες)\n2. nowaveband (248)\n4. MissRoro (217)\n5. mprizas (207)\n6. gioreta (199)\n7. seras (194)\n8. marylin (177)\n9. Corny-Movie-Scene (174)\n10. sea_like_eyes (174)\n* Δεν μετράνε οι επισκέψεις που κάνουν οι ίδιοι, αλλά ούτε και οι 2πλες ή 3πλες επισκέψεις των υπολοίπων. Κάθε ένας επισκέπτης, μετράει μία και μοναδική φορά για ολόκληρο το μήνα. Δηλαδή αν ένας επισκέπτης ξαναμπεί μετά από 2 μέρες στο ίδιο προφίλ, δεν ξαναμετράει. Για προφανείς λόγους, δεν έχω συμπεριλάβει το δικό μου προφίλ :)\n01 Οκτωβρίου 2008, 00:01\nΠέντε χρόνια σε μια εικόνα\nΌτι πιο όμορφο, αληθινό και γλυκό έχω δει στο MusicHeaven φέτος. Από ανθρώπους με ζωή και ενθουσιασμό. Μπράβο για την πρωτοβουλία ;)\n(παρακαλώ τα σχόλιά σας εκεί)\n25 Αυγούστου 2008, 17:16\nΚαλοκαίρι & καφρίλες\nΚάθε καλοκαίρι τα ίδια και τα ίδια.\nΠάνω που πιάνουν οι ζέστες και βρίσκομαι αραχτός στην ξαπλώστρα με το φραπέ ή το φρέντο, τσαααααααααααακ, να σου το SMS: "Jorge o τάδε έβρισε" ή "Jorge έχει γίνει μεγάλος χαμός με το μέλος τάδε, μπες γρήγορα!"\nΚαι πέρυσι που ήμουν φαντάρος, μια απ' τα ίδια. Αντί για φρέντο βέβαια είχα το G3 και αντί για ξαπλώστρα είχα τα κομμάτια μας γέφυρας Ribbon: "Η τάδε έχει δημιουργήσει τεράστια προβλήματα στο topic τάδε, τι να κάνω;".\nΤαυτόχρονα να βλέπω οτι έχω και 4-5 ΠΜ, τα οποία πρέπει να διαβάσω από το PDA. Τα οποία με καλούν να διαβάσω τις 10 σελίδες του ίδιου topic για να πάρω ...μέτρα. Ταυτόχρονα να με βλέπει ο άλλος φαντάρος, ο οποίος ζητά να μάθει γιατί άρχισα ξαφνικά μέσα στο δάσος και μέσα στο μεσημέρι να μπινελικώνω.\nΧαμός λοιπόν κάθε καλοκαίρι. Δικαιολογημένα τα μηνύματα, αλλά αδικαιολόγητες οι καφρίλες ορισμένων.\nΛες και τους βαράει η ζέστη ένα πράμα. Σκέφτονται οτι λείπουν οι γάτοι και βγάζουν όοοοολα τα αντιεξουσιαστικά τους φρονήματα.\nΛες και τον υπόλοιπο καιρό τους έχουμε αλυσοδεμένους.\nΔεν αλλάζουμε τη δροσιά του φρέντο με 2-3 παραπάνω μέλη, πάρτε το χαμπάρι.\n09 Ιουλίου 2008, 23:23\nΤα blogs στο λαό\nΤα blogs περνάνε κι αυτά σιγά σιγά στο λαό.\nΗ νέα διαδικασία αξιολόγησης τόσο των posts, όσο και των blogs είναι σίγουρα πολύ καλύτερη από την προηγούμενη, η οποία ήταν κάπως ...δικτατορική. Ο λόγος δεν ήταν οτι την έχω δει κριτής των πάντων. Άλλωστε άπειρες φορές έγραφα στο Forum οτι το να επιλέγω εγώ τα Premium, ήταν μια αναγκαστική διαδικασία με συχνά λάθος αποτελέσματα.\nΓιατί λοιπόν δεν άλλαζε τόσο καιρό ο τρόπος που επιλέγονταν τα premium blogs και παρέμενε μόνος κριτής ο - ανίκανος τελικά σε αυτό τον τομέα - Jorge;\nΔιότι, όπως σχεδόν όλες οι ενότητες του MusicHeaven, έτσι και τα Blogs αναπτύχθηκαν από το μηδέν. Δεν είμαστε όπως άλλα sites που μπορούν να χρησιμοποιούν έτοιμα scripts. Για διάφορους - τεχνικούς - λόγους που δεν έχει νόημα να αναλύσω τώρα.\nΟ κώδικας λοιπόν που έγραψα αρχικά μόνο για τα Blogs, ξεπερνάει τις 2.500 γραμμές PHP. Επομένως το να προσέθετα κάποια νέα, πιο δημοκρατική διαδικασία αξιολόγησης, θα απαιτούσε γράψιμο μερικών εκατοντάδων ακόμα γραμμών, που θα ήταν επιπλέον κόπος και χρόνος. Δεν γινόταν με το πάτημα ενός κουμπιού, δυστυχώς.\nΕπιπλέον, έπρεπε για κάποιο διάστημα να δοθεί ένα στίγμα. Αυτό το χυμαδιό που βλέπω στα χιλιάδες blogs που μας έχουν κατακλύσει, δεν το ήθελα. Αυτό το "οτι να 'ναι" με κουράζει. Θέλω να διαβάζω άποψη, με χιούμορ, κάποιο σχόλιο, νέο, κριτική και τα νέα από τη ζωή ανθρώπων που εκτιμώ. Να βλέπω ανθρώπους να εκφράζουν τα συναισθήματά τους για τον κόσμο, να αντιδρούν σε αυτά που μας ταΐζουν. Να δημιουργηθεί ένας πυρήνας από ανθρώπους που μπορούν και σκέπτονται και έχουν ένα κοινό βήμα. Δεν ήθελα copy-paste στίχους, βιογραφίες, άχρηστες αναδημοσιεύσεις από τεστ και κουίζ που τα βρίσκω κάνοντας googling όποτε θέλω.\nΑν αυτό το στίγμα τελικά δόθηκε, θα φανεί από τον τρόπο σκέψης των πρώτων Blog Moderators. Αν δε δόθηκε, δεν πειράζει. Άλλωστε προσωπικά, ελάχιστη σημασία έχει για μένα η ενότητα των Blogs για το site. Προτιμώ να δίνω βάση σε ενότητες που προάγουν την κοινή συμμετοχή, το διάλογο, την προσφορά στο σύνολο. Το blog είναι κάτι ατομικό.\nΚαλή επιτυχία λοιπόν στα παιδιά που αναλαμβάνουν πλέον την αξιολόγηση των blogs. Στον mpriza, την -sadahzinia-, τον JaNick, τον Astron, την Pastella, τον Vouliakis, τον Santourman, την KIT_KAT, την Kamelia8 και τον StavManR.\n- Σχετικό θέμα (με διάφορες απαντήσεις) στο Forum\n- Συχνές Ερωτήσεις σχετικα με τα Blogs\n24 Ιουνίου 2008, 01:13\nΗ πρώτη συνέντευξη του MusicHeaven από ποπ καλλιτέχνη είναι γεγονός. Είναι άντρας, κατά τη γνώμη μου μετρημένος και σεμνός. Και ταλαντούχος στο είδος του.\nΠοιός είναι; Υπομονή μέχρι το μεσημεράκι της Πέμπτης.\n28 Μαΐου 2008, 18:17\nΟι κορνίζες της Cosmomusica\nΜετά από λαϊκή απαίτηση, οι διάσημες κορνίζες που στόλιζαν το περίπτερό μας στην Cosmomusica, έγιναν wallpapers. Όλη η πρόσφατη "ιστορία" του MusicHeaven λοιπόν, σε αυτά τα συλλεκτικά wallpapers.\nΚατα τ' άλλα, υπάρχουν διάφορες εξελίξεις στα ...διοικητικά του MusicHeaven.\nΤα MusicHeaven T-Shirts ξεκίνησαν πάλι να διατίθενται στα μέλη, μετά από σχεδόν 1 χρόνο. Μοναδικό πρόβλημα είναι τα λίγα small, οπότε πρέπει να δούμε και το ενδεχόμενο νέας παραγγελίας (άουτς).\nΠριν λίγες μέρες ολοκληρώθηκαν - σε χαρτί - τα σχέδια για τη νέα μορφή της αρχικής σελίδας. Δε θα υπάρχει πλέον αυτό το προϊστορικό "τρίστηλο", αλλά μεγαλύτερα blocks.\nΌσον αφορά τις δραστηριότητες που υποστηρίζουμε, να πω οτι κυκλοφόρησε το CD του Νίκου Πιτλόγλου, στο οποιο είμαστε χορηγοί επικοινωνίας.\nΧορηγοί ήμασταν επίσης και στις εμφανίσεις του γκρουπ Μακρινά Ξαδέρφια, για όλο τον Μάιο. Η αφίσα είναι καταπληκτική και ήδη στολίζει το γραφείο μου. Πολύ καλή δουλειά από τη γραφίστρια, δε νομίζετε;\nΤέλος, μέσα στον Ιούλιο πιθανότατα θα υποστηρίξουμε και το CD ενός αξιόλογου ροκ σχήματος που το ακούσαμε και στην Cosmomusica, των Ένα Βήμα Μπροστά.\n23 Απριλίου 2008, 12:38\nΧρυσές νότες ή κάψιμο;\nΤι ενδιαφέρον βρίσκουν όσα μέλη συμμετέχουν στο topic Μετράμε μέχρι το 3333; Αν δεν το έχετε δει, κάθε μέλος που συμμετέχει απλά αυξάνει τον αριθμό που έχει γράψει το προηγούμενο μέλος, μέχρι να φθάσει κάποιος τον αριθμό 3333.\nΚαλά όλα τα funny powerpoint και βίντεο που βλέπουμε και λαμβάνουμε κάθε μέρα, αλλά αυτό πια; Υπάρχουν πλέον τόσα games & τόσα βίντεο να γελάσουμε και να χαλαρώσουμε. Τέτοιο κάψιμο;\nΕκτός κι αν το κάνουν για να πάρουν Χρυσές Νότες. Πιθανότατα αυτό συμβαίνει, δε βρίσκω άλλη εξήγηση. Οπότε σήμερα μειώθηκε ακόμη περισσότερο ο συντελεστής των ανάλαφρων posts στο συνολικό αριθμό των Χρυσών Νοτών. Συγκεκριμένα υποπενταπλασιάστηκε.\nΓια να δούμε μήπως βοηθήσουμε έτσι κάποιους να μην το "κάψουν".\n21 Απριλίου 2008, 23:35\nΔιαγωνισμός τραγουδιού: Μερικά πρώτα στοιχεία.\nΔε θα ήταν σωστό να γράψω ποιοί προηγούνται ως τώρα στον Διαγωνισμό Τραγουδιού του MusicHeaven, αν και η λίστα είναι μπροστά μου. Ο κάθε ψηφοφόρος θα πρέπει να ακούσει τα κομμάτια και όσο γίνεται να ψηφίσει ανεπηρέαστος από οτιδήποτε άλλο.\nΑπλά θα γράψω κάποια στατιστικά που βλέπω ως τώρα, που ίσως έχουν ενδιαφέρον:\n- Το τραγούδι που είναι πρώτο, φαίνεται να ξεφεύγει βαθμολογικά.\n- Οι 5 πρώτοι, έχουν συνολικά ...3 φίλους και ελάχιστη δραστηριότητα στο site (αν και κάποιοι είναι παλιά μέλη). Που σημαίνει οτι βρίσκονται εκεί που βρίσκονται λόγω της ποιότητας του τραγουδιού που έστειλαν.\n- Ως τώρα έχουν ψηφίσει περίπου 110 άτομα και ένα μέλος της κριτικής επιτροπής. Ο Μιλτιάδης Πασχαλίδης.\n- Αν και η πρώτη θέση μάλλον έχει κριθεί, οι διαφορές στις θέσεις 2-15 είναι ακόμα μικρές.\n- Από τα 133 κομμάτια που συμμετείχαν, είχαμε 2 ακυρώσεις.\n- 6 τραγούδια δεν έχουν ψηφιστεί καθόλου.\n21 Μαρτίου 2008, 14:03\nΠάντα ο admin βλέπει σελίδες στις οποίες δεν έχουν πρόσβαση τα μέλη.\nΠάνω βλέπετε μία απ' αυτές, που δείχνει τα pageviews (εμφανίσεις σελίδων) του MusicHeaven από την π.Μ. εποχή μέχρι και σήμερα, μαζί με κάποια πρόβλεψη για φέτος. Οι χρονιές με το αστεράκι είναι τα π.Μ. χρόνια (προ-MusicHeavenικά).\nΤο εντυπωσιακό είναι πως τα τελευταία χρόνια παρατηρείται μια σταθερή ετήσια αύξηση κατά ...μόλις 50% :)\n10 Μαρτίου 2008, 17:49\nΣε ένα μήνα και κάτι θα ξεκινήσει η ψηφοφορία για τον Διαγωνισμό Τραγουδιού του MusicHeaven. Αυτό τον καιρό δουλεύω πάνω στη σελίδα από την οποία θα ψηφίζουμε τα 5 καλύτερα κομμάτια.\nΑριστερά έχω τοποθετήσει το MP3 Player και δεξιά είναι τα 5 list boxes. Επειδή τα τραγούδια θα είναι πάρα πολλά, θεώρησα καλύτερο η playlist του player να μην είναι μία μονοκόμματη, αλλά να υπάρχουν πολλές μικρότερες, μία για κάθε είδος. Η επιλογή του είδους γίνεται από μια λίστα πάνω από το MP3 Player.\nΩς τώρα οι συμμετοχές είναι 55, ενώ προσπαθούμε να εξασφαλίσουμε το "ναι" από γνωστούς καλλιτέχνες, ώστε να είναι στην κριτική επιτροπή.\nΌσον αφορά τα είδη μουσικής, ως τώρα έχουμε 9 έντεχνα, 5 ποπ ροκ, 6 ποπ, 3 χιπ χοπ, 3 λαϊκά, 5 ορχηστρικά, 2 παιδικά και συνδυασμούς των παραπάνω.\n20 Ιανουαρίου 2008, 15:52\n1997 ή 2003 τελικά;\nΤελικά ποιά χρονιά να θεωρούμε ως έτος ...γέννησης του MusicHeaven;\nΠέρυσι γιορτάσαμε τα 4α γενέθλια, θεωρώντας οτι το προαναφερθέν έτος, ήταν το 2003.\nΦέτος γιορτάσαμε τα 10α γενέθλια του site, θεωρώντας οτι γεννήθηκε το 1997.\nΤο ερώτημα είναι ...τι θα γιορτάσουμε του χρόνου; Τα 6α ή τα 11α γενέθλια; Μπορούμε βέβαια να κάνουμε 2 εκδηλώσεις και να γιορτάζουμε 2 φορές. Ή στην Αθήνα να γιορτάσουμε τα 11α και στη Θεσσαλονίκη τα 6α. Του παραχρόνου βέβαια ίσως να μην προλάβουμε να γιορτάσουμε, καθηλωμένοι στο σπίτι από σάκχαρο.\nΜεγάλο το μπέρδεμα να μην ξέρεις πότε γεννήθηκες. Σαν τη γιαγιά μου που ισχυριζόταν πως γεννήθηκε το '22, αλλά πιθανότατα γεννήθηκε το '18. Σαν γυναίκα βέβαια, είχε τους λόγους της να λέει οτι είναι μικρότερη. Τα sites όμως; Τι γένους είναι; Αν ήταν θηλυκά, θα διαλέγαμε χωρίς δεύτερη σκέψη το 2003. Αν ήμασταν "η MusicHeaven" και όχι "το MusicHeaven", θα είχαμε ξεμπερδέψει λοιπόν. Όμως είμαστε ουδέτερο. Μπέρδεμα.\nΒέβαια, κάποιοι ιστορικοί του web, αναφέρουν συγκεκριμένα πως: "Το Σεπτέμβριο άρχισε η δημιουργία του site, η οποία ολοκληρώθηκε μετά από 1 μήνα. Τον Οκτώβριο του 1997 βγήκε στο Web και οι 2-3 ημερήσιες επισκέψεις τότε ήταν από φίλους και γνωστούς στο Πανεπιστήμιο. Κάπως έτσι πέρασε ο καιρός μέχρι να γίνει η 2η ανακατασκευή τον Οκτώβριο του 1998, η οποία κράτησε 3 μήνες. Το νέο site ήταν ασφαλώς πιο σύγχρονο από το παλιότερο, αλλά και πιο σκοτεινό. Αντί για συννεφάκια είχε αστέρια και πλανήτες. Μέχρι και ανέκδοτα είχε τότε..."\nΕρώτημα βέβαια που προκύπτει: Πότε είναι σωστό μια μουσική κοινότητα να γιορτάζει τα γενέθλιά της; Είναι σωστό να τα γιορτάζει τη μέρα που ένας φοιτητής, μόνος του, έπαιρνε το λεωφορείο και πήγαινε με μια δισκέτα στο υπολογιστικό κέντρο του πανεπιστημίου (1997) ή τη μέρα που το συγκεκριμένο site έγινε κοινότητα και ξεκίνησε μια κοινή προσπάθεια; (2003)\n- Ιστοανασκαφές (2002) (ανοίγει σε νέο παράθυρο, πατήστε το άφοβα)\n- Ιστοανασκαφές (2000-01) (κι αυτό)\n09 Ιανουαρίου 2008, 03:09\nΣύντομα θα γίνω νονός. Στην πραγματικότητα. Ίσως σε κάποιο μελλοντικό post γράψω λεπτομέρειες.\nΤο θέμα τώρα όμως είναι άλλο...\nΣτην κανονική βάπτιση τα πράγματα είναι απλά. Το όνομα το διαλέγουν άλλοι, οπότε η αποστολή του νονού περιορίζεται στο κρατήστε, λαδώστε, σκουπήστε.\nΤι γίνεται όμως στη cyber-βάπτιση; Και εξηγούμαι:\nΠρώτη φορά δυσκολεύομαι τόσο πολύ να βρω όνομα σε νέα ενότητα του MusicHeaven.\nΈχω σκεφτεί λέξεις όπως μαντρόσκυλο, γραμματέας, ταξιθέτις (ναι, με γιώτα) και άλλες. Όμως δεν με καλύπτουν. Στα αγγλικά θα ταίριαζαν λέξεις όπως observer, monitor κλπ, όμως η μεταφορά τους στα ελληνικά δεν είναι καθόλου κομψή.\nΈχω πελαγώσει. Δε βάζετε ένα χεράκι να βρούμε όνομα σε αυτή την ενότητα;\nΥΓ. Κύριε υπολοχαγέ καλησπέρα. Σήμερα δεν έχει στρατιωτικό post.\n02 Δεκεμβρίου 2007, 00:10\nInside MusicHeaven Army\nΗ αρχική σελίδα του MusicHeaven θέλει ανασχεδίαση, πάει και τελείωσε.\nΕδώ και 2 χρόνια το λέω, όμως άλλες προτεραιότητες με κρατούν πίσω. Ήδη μπόρεσα και έφτιαξα τα πρώτα προσχέδια, αλλά σκέφτομαι οτι πρέπει να εκμεταλλευθώ όλα τα πλεονεκτήματα που δίνει το Web 2.0, ώστε να προκύψει κάτι αξιόλογο, εύχρηστο και κυρίως παραμετροποιήσιμο από τον χρήστη-μέλος.\nΑυτό που λείπει προς το παρόν είναι ο ποιοτικός χρόνος για διάβασμα και μελέτη, μια και οι συνθήκες στη μονάδα δεν είναι ιδανικές για τέτοια πράγματα, μάλλον το αντίθετο. Πάλι καλά που η Cosmote έβγαλε πακέτα Wireless Internet και μπορούμε να κάνουμε τη δουλειά μας, όσοι δεν είμαστε ποδοσφαιριστές ή μπασκετμπολίστες (μια και οι αθλητές εδώ είναι κάθε μέρα έξω)\nΚατα τ' άλλα, πρώτη του μήνα σήμερα, όμως άλλοι 2 φαντάροι (από το 211 στις Πεταλούδες) έχασαν τη ζωή τους εδώ στη Ρόδο, σε αυτοκινητιστικό ατύχημα. Προηγήθηκε o μοτοσυκλετιστής του 294 πριν λίγες μέρες.\n23 Νοεμβρίου 2007, 23:53\nΗ αύξηση των χρηστών του internet στην Ελλάδα, όσο και η δημοτικότητα που έχει αποκτήσει το MusicHeaven τα τελευταία χρόνια, έχουν προκαλέσει μια σημαντικότατη αύξηση στον κόσμο που επισκέπτεται το site.\nΜερικοί αριθμοί για την τρέχουσα περίοδο:\nΕπισκέπτες / ημέρα: 8.600 (πέρυσι τέτοιο καιρό: 3.370, πρόπερσι: 1.970)\nΠανελλήνια κατάταξη (Alexa): 117\nΠαγκόσμια κατάταξη (Alexa): 38.781\nΠανελλήνια κατάταξη στα vortals (Alexa): 29\nΕμφανίσεις σελίδων / μήνα: 2.332.821 (πέρυσι: 1.141.231, πρόπερσι: 590.431)\nΝέα (ενεργά) μέλη / μήνα: 1.107\nΕνότητες που προτιμούν τα μέλη:\nBlogs 32.8%, Προφίλ 17.3%, Forum 16.8%, ΠΜ 6.3%, Radio MusicHeaven 5.3%, Παρτιτούρες 4.9%, Αγγελίες 3.0%, Περιοδικό 2.4%, Φωτογραφίες 2.4%, Chat 1.7%Αναζήτηση 1.7%, Video 1.0%, Λίστα μελών 0.6%, Downloads 0.6%\nΕνότητες που προτιμούν οι επισκέπτες:\nForum 29.1%, Blogs 17.9%, Προφίλ 17.4%, Περιοδικό 8.4%, Φωτογραφίες 5.6%, Αναζήτηση 5.3%, Video 4.9%, Αγγελίες 2.5%, Ατζέντα 1.3%, Links 1.3%, Radio 1.0%, Music Pages 0.8%, Παρτιτούρες 0.7%, ΠΜ 0.7%, Δημοσκόπηση 0.5%, Λίστα Μελών 0.5%, Downloads 0.3%, Radio MusicHeaven 0.2%, FAQ 0.2%, Εγκυκλοπαίδεια 0.2%, Banners 0.2%, Προφίλ MusicHeaven 0.1%\n27 Οκτωβρίου 2007, 20:52\nΕπιστροφή, Νοέμβρης και e-Περιοδικό\nΠαρά το γεγονός οτι τα περισσότερα μέλη προτιμούν να γράφουν στο blog τους από το να στέλνουν άρθρα στο e-Περιοδικό μας, το περιοδικούλι μας συνεχίζει και επιβιώνει :)\nΈτσι τον επόμενο μήνα θα φιλοξενήσουμε πολύ ενδιαφέροντα κείμενα. Προς το παρόν είναι έτοιμα όσα θα μπουν μέχρι 20 Νοέμβρη, ενώ τα υπόλοιπα θα ετοιμαστούν από εδώ, δηλαδή απü το ...ΚΨΜ. Από χθες τη νύχτα είμαι και πάλι στη μονάδα, η οποία βρίσκεται - και πάλι - σε εμπλοκή. Μένουν 192 και σήμερα. Τουλάχιστον χαίρομαι που αυτή την ώρα, γίνεται συνάντηση του MusicHeaven στην Αθήνα και ξέρω οτι κάποιοι τραγουδάνε και περνάνε καλά :)\nΣτο θέμα μας τώρα: Ένα καταπληκτικό άρθρο σχετικά με το αγαπημένο τραγούδι Africa των Toto θα μπει γýρω στα μέσα του μήνα. Καταπληκτικό τραγούδι, εξαιρετικό αφιέρωμα από το μέλος CHE. Ξεχωρωζει επίσης η συνέντευξη που έδωσε στον Philipossm η Ηρώ, ενώ ο Orfeus μας χαρίζει ένα μοναδικό άρθρο για τους Animals. Θα διαβάσουμε επίσης για το οδοιπορικό στη Μ.Ασία, όπως το κατέγραψαν τα μέλη του Μουσικού Σχήματος Κέλσος. Θα γνωρίσουμε την τραγουδίστρια Κατερίνα Σιαπάντα, τον καθηγητή Βυζαντινής μουσικής Κωνσταντίνο Ψάχο, αλλά και μερικές άγνωστες πτυχές του Mozart.\nΤέλος, θα διαβάσουμε για το νέο δίσκο της κιθαρίστριας και μέλους του MusicHeaven Εύας Φάμπα και θα σχολιάσουμε όλοι μαζί τη λίστα με τα 500 σημαντικότερα τραγούδια όλων των εποχών, προσθέτοντας όσα υπόλοιπα, κατά τη γνώμη μας, θα άξιζαν να συμπεριλαμβάνονται στη συγκεκριμένη λίστα.\n22 Σεπτεμβρίου 2007, 00:58\nΟ χαιρετισμος της...ημερας\nΚαταρχην η φωτο ειναι ασχετη με το κειμενο που ακολουθει. Απλα ηθελα να τη μοιραστω μαζι σας :)\nΤο πιο κουραστικο και αχαρο καθηκον ενος admin, ειναι οτι υποχρεωνεται να συναναστρεφεται ηλεκτρονικα με καθε καρυδιας καρυδι.\nΟ απλος χρηστης επιλεγει αν και σε ποιον θα απευθυνθει. Ο διαχειριστης και ο συντονιστης ομως, καλουνται να απαντουν σε οποιονδηποτε αρρωστο, κομπλεξικο, σχιζοφρενη, ψυχικα διαταραγμενο, φαντασμενο, μυθομανη και διεστραμμενο ανθρωπο τυχει να μπει στο site τους.\nΤις περισσοτερες φορες ειναι αφορητα κουραστικο και ψυχοφθορο. Ερχονται στιγμες που αρνεισαι πια να δημιουργησεις, σταματας να ασχολεισαι με αυτο που αγαπας και στενοχωριεσαι που υπαρχουν ανθρωποι που βλεπουν παντου φαντασματα και εχουν τα χαρακτηριστικα του "ελληνα".\nΕυτυχως ομως υπαρχουν και καποιοι που μεσα στην παρανοια τους βγαζουν απιστευτο γελιο.\nΕιδικα τωρα τελευταια, λαμβανω 1-2 φορες τη μερα κατι ατελειωτα κειμενα, φρεσκογραμμενα με αποκλειστικο παραληπτη εμενα. Αφορμη καποιο ban. Το πρωην μελος μαλιστα, ισχυριζεται οτι μου μεταφερει μηνυματα απο τους ...Αγιους Πατερες, οι οποιοι επελεξαν τον ιδιο (αποκλειστικοτητα!) για αυτη την αποστολη. Σαν wannabe Μωυσης ενα πραμα... Επισης, φωναξε λεει και στο σπιτι του εναν δικηγορο, εναν αστυνομικο και εναν καμεραμαν, ωστε να καταγραψουν τις αθλιοτητες που συμβαινουν την ωρα που ειναι online στο MusicHeaven :) Δινω 1000 απο τις Χρυσες μου Νοτες για να το δω αυτο :)\nΠεριττο να αναφερω πως το γελιο που εχουμε ριξει με αυτα τα emails εδω στη μοναδα, ειναι ατελειωτο.\nΕις αναμονη του επομενου "χαιρετισμου" λοιπον! Ευχομαι να μην αργησει. Εχουμε και σκοπια! ;)\nΥΓ. Στη φωτο η κουταβιτσα του στρατοπεδου, η "Μπουμπου". Βοηθα κι αυτη στο ευχαριστο κλιμα.\n18 Αυγούστου 2007, 16:04\nΤέλος Αυγούστου & e-Περιοδικό\nΠρέπει να δικαιολογώ το όνομα του blog που και που, άρα θα σας πω τι έχουμε να δούμε στο e-Περιοδικό του MusicHeaven, μέχρι το τέλος του μήνα.\nΈχουμε λοιπόν τη συνέντευξη που πήρε ο Aiolos_m από την Δανάη Παναγιωτοπούλου. Προγραμματίστηκε για τέλη του μήνα, ώστε να έχει γυρίσει ο κόσμος και να την διαβάσουν όσο γίνεται περισσότεροι. Θα μάθουμε επίσης την ιστορία που κρύβεται πίσω από το τραγούδι "Κόκκιν' αχείλι" που οι περισσότεροι το πρωτακούσαμε από τον Αλκίνοο Ιωαννίδη. Θα ακολουθήσει ένα άρθρο σχετικά με τη φωνητική εκπαίδευση στην Ελλάδα, ενώ δεν μπορούμε να μη δημοσιεύσουμε μερικά ποιήματα που έστελνε στους φίλους της η αγαπημένη μας Πηγή Καφετζοπούλου.\nΗ Κυριακού Πελαγία, μια εκπρόσωπος της παραδοσιακής μουσικής της Κύπρου, θα μας συντροφεύσει την τελευταία εβδομάδα του καλοκαιριού, ενώ θα διαβάσουμε και σκέψεις μέσα από ένα ημερολόγιο...\nΚαι την πρώτη του νέου μήνα, του Σεπτέμβρη, έχουμε την πολυαναμενόμενη συνέντευξη του Orfeus.\nΚι όσο για μένα.. χαιρετίσματα από ένα πανέμορφο cafe (Swedco cafe) της Ρόδου. Είναι ένας συνδυασμός φούρνου και cafe, με άνετους καναπέδες, φρέσκα σάντουιτς, δωρεάν wi-fi για όποιον έχει laptop και μια υπέροχη θέα προς τη δύση. Από αύριο ξεκινάμε τις σκοπιές, καθώς η εβδομάδα προσαρμογής τελειώνει σήμερα. Σκοπιά, καψιμί, αγγαρεία λοιπόν. Και άδεια σε 2 μήνες το λιγότερο, μια και οι ...ανάγκες του τάγματος δεν επιτρέπουν νωρίτερα. Έτσι λέει...\nΤο καλό είναι όμως πως ήδη συμπληρώσαμε τις 100 πρώτες ημέρες της θητείας και το νησί της Ρόδου είναι τουλάχιστον μαγικό. Ειδικά η Παλιά Πόλη.\nΚαι το δεύτερο καλό είναι πως συναντήθηκα με τον δεκανέα και μουστακαλή (!) πλέον κύριο Stasi μας! :)\n11 Ιουνίου 2007, 19:32\nΣίγουρα είναι μεγάλο πράγμα (για τη ματαιοδοξία μας, για το ψώνιο μας, για την περηφάνια που θέλουμε να νιώθουμε που και που, όπως θέλετε πείτε το) να βλέπεις το λογότυπό μιας αυτοδιαχειριζόμενης ηλεκτρονικής κοινότητας δίπλα σε σημαντικούς φορείς και ΜΜΕ, με δεκάδες και εκατοντάδες εργαζόμενους και τεράστια budgets.\nΜήπως όμως μετράει περισσότερο το είδος του θεσμού στον οποίο συμμετέχουμε ως χορηγοί επικοινωνίας;\nΣίγουρα ναι. Καλή αρχή λοιπόν στο 21ο Φεστιβάλ Υμηττού.\n17 Απριλίου 2007, 14:13\nΕίναι μία λέξη\nΜα γιατί επιμένετε να γράφετε το MusicHeaven με κενό;\nΑφού είναι μία λέξη, όχι δύο. και το Μ και το Η με κεφαλαία.\n28 Μαρτίου 2007, 13:00\nΠρέπει να δικαιολογώ τον τίτλο του blog που και που.\nΕπομένως μερικά από τα τελευταία νέα:\n1. Ο κ.Παπαμιχάλης μας (Μελωδία, ΕΜΙ) επιτέλους εμφανίστηκε και μου έστειλε προσκληση για συνέντευξη τύπου. Διότι φέτος συμπληρώνονται 70 χρόνια από τη γέννηση του Μάνου Λοΐζου και προγραμματίζονται σχετικές εκδηλώσεις. Στη συνέντευξη θα μιλήσουν ο Γιώργος Νταλάρας, η Χαρούλα Αλεξίου, η Δήμητρα Γαλάνη και άλλοι.\nΔυστυχώς η πρωινή μου δουλειά, "πολλά μου στέρησε", μαζί κι αυτό. Το βάλανε και στις 12.30 το μεσημέρι... Μμμμμμμμμμμμμμ. Ευτυχώς η πρόσκληση δεν πάει χαμένη, μια και θα παρευρεθεί ο Aiolos_m. Καλά να περάσεις Χρήστο, να μεταφέρεις τα φιλιά μου στον παραγωγό.\n2. Δεν είχα τίποτα με τους τρανσέξουαλ, μέχρι που άρχισαν να βγάζουν δίσκους και να μου τους στέλνουν για review. Ευχαριστώ, δεν θα πάρω.\n3. Το κοντέρ επισκέψεων έσπασε νέο ρεκόρ. Την προηγούμενη Πέμπτη φτάσαμε τους 6.300 μοναδικούς επισκέπτες (unique IPs) μέσα σε μια μέρα. Βάλαμε φωτιά στα φρένα και μας έμεινε το γκάζι. Η αναβάθμιση πακέτου φιλοξενίας γίνεται πλέον όχι κάθε μήνα, αλλά 10 μέρες πριν λήξει αυτός, μια και εξαντλείται το bandwidth.\n4. Μετά από πρόταση του γκρουπ "Ιχθείς" (έκαναν support στη συναυλία των Reamonn στη Θεσσαλονίκη), θα διοργανώσουμε συναυλία του γκρουπ στις 6 Μαΐου (Κυριακή), στο 5/4 Live (Μικρολίμανο) ! Support ανέλαβαν οι φίλοι μου, οι Βραδυνύ Τύπυ: Ageras, Antreas_dr, XeniaRodo, Zabetistas, Giorgos. Προβλέπεται να είναι μια καταπληκτική βραδιά!\nΠρος το παρόν όμως σκέφτομαι και χαίρομαι για την εκδήλωση στις 15 Απριλίου. Είναι κάτι που ήθελα από καιρό. Οχι να το διοργανώσω, αλλά να το ΑΚΟΥΣΩ. Μακάρι να έρθει κόσμος και να βγει επί σκηνής κάτι καλό. Θα πάρω ακόμα μεγαλύτερη χαρά. Θα είναι καλό και για τα παιδάκια της Unicef, που θα πάρουν τα έσοδα.\n22 Μαρτίου 2007, 22:56\n...φέτος ήταν η πρώτη χρονιά που δεν άνοιξα topic για τη Eurovision. Ούτε καν δημοσκόπηση δεν έβαλα. Διότι ούτε ελληνικό τραγούδι έχουμε, ούτε έλληνας το τραγουδάει. Ήθελα λοιπόν να αποφύγω την οποιαδήποτε ανάμειξη και ψυχική ταλαιπωρία. Εσύ όμως μου την "έκανες" και το MusicHeaven βγαίνει 5ο στις σελίδες σου στην αναζήτηση για "Eurovision 2007".\nΣε παρακαλώ να το ξανασκεφτείς. Είναι κρίμα να οδηγείς τον κόσμο εκεί που δεν πρέπει. Στείλτον στο Mad.\nΈχω ήδη στον υπολογιστή μου τα πρώτα tracks από το 4ο Live.\nΗ ποιότητα είναι απλά εκπληκτική, είμαι κατενθουσιασμένος με το αποτέλεσμα! Η καλύτερη ποιότητα ηχογράφησης που είχαμε ποτέ σε Live!\nΚαι πως να μην είναι άλλωστε, όταν την ηχογράφηση έχει αναλάβει η Funkey, του Alex3. Μια εταιρία, που πέρα από τις επαγγελματικές επιτυχίες (ξέρατε οτι η διαφήμιση με τους αρχαίους της Q-Telecom είναι δική τους δουλειά;;), έχει ανθρώπους με καλή καρδιά και ψυχή προσκόπου.\n10 Φεβρουαρίου 2007, 16:45\nΣτιγμιότυπο από το 4ο Live, πριν μια εβδομάδα.\nΕίμαι στο πλάι της σκηνής και παρακολουθώ το live. Δίπλα μου ο Pavel, γαύρος κι αυτός.\nJorge: Ρε Θοδωρή, πόσο είναι το ματς; (έπαιζε ΑΕΚ-Ολυμπιακός)\nPavel: Χάνουμε 1-0.\nJorge: Όχι ρε γαμώτο. Χαρές που θα κάνει ο Μίλτος (Πασχαλίδης)...\nPavel: Κάνει ήδη. Μου έστειλε και SMS!\nJorge: Και τι σου γράφει;\nPavel: Και στο σφυρίζω...\n25 Ιανουαρίου 2007, 16:51\nΕίναι 11.00 το πρωί και εσύ λες "καλησπέρα". Που απευθύνεσαι;\nα) Μα στους Αυστραλούς!\nβ) Στους Λυριτζή-Οικονόμου που ξυπνάνε από τις 4.30 τα χαράματα.\nγ) Μα φυσικά στους φίλους μου τους Ινδούς\nδ) Στους Ουίγκ-τριαλαριλαρό\nε) Πουθενά. Παραδέξου οτι πέταξες κοτσάνα και κόψε τις δικαιολογίες.\nΗ απάντηση στις 11.00 το πρωί του Σαββάτου, στην εκπομπή "Ο Καλεσμένος του Δευτέρου", στο Δεύτερο Πρόγραμμα (103,7 στα FM)\n23 Ιανουαρίου 2007, 14:57\nΤο MusicHeaven στον αέρα!\nΤο Δεύτερο Πρόγραμμα της Ελληνικής Ραδιοφωνίας (103.7 FM), θα φιλοξενήσει το MusicHeaven, σε μια συνέντευξη που θα συζητηθεί! Αύριο πάμε για την ηχογράφηση και σύντομα θα ξέρουμε την ακριβή ημερομηνία που θα την ακούσουμε.\nΘα μιλήσουν για το MusicHeaven τα μέλη Gate, Orfeus, Beatlus και Jorge, ενώ κατά τη διάρκεια της εκπομπής θα ακουστούν επιλεγμένα κομμάτια μελών του MusicHeaven. Θα σας στείλουμε χαιρετίσματα, ελπίζουμε να είστε συντονισμένοι και να τα ακούσετε :)\n15 Δεκεμβρίου 2006, 15:44\n51 και σήμερα\nΟ Orfeus μάς άνοιξε την όρεξη με τα μικρά αυθεντικά live που οργάνωσε (και οργανώνει) φέτος στο Blue Note, όπου μέλη του MusicHeaven παίζουμε κιθάρες, τραγουδάμε και επικοινωνούμε "ανθρώπινα" ως το ξημέρωμα.\nΉρθε όμως και η στιγμή για τη μεγάλη μας γιορτή...\n"51 και σήμερα" λοιπόν, για το 4o Live του MusicHeaven. Στις 4 Φεβρουαρίου, ημέρα Κυριακή, περίπου στις 18.00 το απόγευμα (όπως και πέρυσι).\nΈνα μίνι φεστιβάλ διάρκειας 3-4 ωρών με επιλεγμένα μέλη του MusicHeaven, αλλά και γνωστούς καλλιτέχνες που ελπίζουμε να τιμήσουμε το συγκεκριμένο βράδυ.\n13 Δεκεμβρίου 2006, 18:33\nΜία από τις συνηθέστερες απορίες όσων με ρωτούν για το MusicHeaven, είναι η εξής: Jorge, πότε θα γίνει το 4ο Live;\nΗ δεύτερη δημοφιλέστερη ερώτηση είναι η εξής: Πόσος είναι τελικά ο κόσμος που επισκέπτεται καθημερινά το site; Μπορεί να είμαστε 30.000 εγεγγραμένοι, αλλά πόσοι είναι τελικά οι διαφορετικοί άνθρωποι που μπαίνουν στις σελίδες του MusicHeaven κατά τη διάρκεια μιάς συνηθισμένης ημέρας;\nΗ απάντηση στη δεύτερη ερώτηση δίνεται μέσα στον κόκκινο κύκλο.\nΕχθές σε ένα υπόγειο βγήκαν φήμες. Το MusicHeaven θα κάνει λέει ...4ο Live. Κάπου αρχές Φλεβάρη. Με ιδιαίτερα λέει εορταστική διάθεση (άκουσα τον αριθμό 30.000 αλλά δεν κατάλαβα ), τιμητικές βραβεύσεις, 4 κεράκια και ένα σχήμα που θα κάνει την έκπληξη... Χμμμ...\nΛοιπόν... για καλό και για κακό εγώ ξεκινάω πρόβες (άτιμο Ρε# ματζόρε θα σε παίζω μία ώρα, που θα μου πας)\n28 Οκτωβρίου 2006, 13:29\nΦεύγω για κέντρο\nΣε λιγάκι θα συναντήσουμε με τον Σπύρο (spiroos) την τραγουδίστρια της "Ασπιρίνης", τη Νατάσσα Μποφίλιου.\nΝατάσσα & Σπύρο τα λέμε σε λίγο :)\n27 Οκτωβρίου 2006, 17:18\nΤο Κλειδί της Επιτυχίας ενός Blog\nInside MusicHeaven Internet\nΠαρατηρώ πως όλο και περισσότερα μέλη του MusicHeaven ξεκινούν αυτό τον καιρό το blog τους.\nΔίχως αμφιβολία όμως, λίγα είναι τα blogs που καταφέρνουν και συγκεντρώνουν τακτικούς και μόνιμους αναγνώστες. Ποιό είναι λοιπόν το μυστικό αυτών των blogs;\nΚατά τη γνώμη μου, το θέμα του Blog σου πρέπει να είναι το εξής: ΕΣΥ.\nΟι πιο πολλοί δυστυχώς κάνουν το λάθος και σκέφτονται "να βρω να γράψω κάτι που να ενδιαφέρει τον κόσμο". Αυτό όμως δεν έχει λογική.\nΚι αυτό γιατί οι αναγνώστες δεν είναι ...πρόβατα. Έτσι πολύ γρήγορα θα διαπιστώσουν αν έχεις όντως πάθος για αυτό που γράφεις ή γράφεις απλά για να σε προσέξουν. Συνήθως τα blogs που είναι γλυκανάλατα και μιλάνε χωρίς ένταση και πάθος για κάτι, είτε παραμένουν με ελάχιστους αναγνώστες, είτε σιγά σιγά εξαφανίζονται, γιατί πολύ απλά ο επισκέπτης θέλει ΙΣΧΥΡΗ ΑΠΟΨΗ. Τα "νομίζω" και τα "ίσως" είναι βαρετά.\nΟ αναγνώστης περιμένει να διαβάσει κάτι που θα τον προβληματίσει και θα τον ερεθίσει. Ανοίγοντας το blog νιώθει όπως όταν ανοίγει ένα περιοδικό ή μια εφημερίδα και τρέχει στην αγαπημένη του στήλη για να διαβάσει την ΑΠΟΨΗ του δημοσιογράφου.\nΚάτι παρόμοιο συμβαίνει και στα επιτυχημένα blogs των χιλιάδων αναγνωστών ημερησίως. Στο δικό σας;\n06 Οκτωβρίου 2006, 15:38\nΆσε με στο μεθοκόπι, έτσι ειν οι ανθρώποι\nΜπαίνω κατά καιρούς στο Forum και διαβάζω για συναυλίες και δίσκους του Μάλαμα και του Θανάση του Παπακωνσταντίνου. Πολλοί fans κουβεντιάζουν, κανονίζουν συναντήσεις σε συναυλίες τους, κάνουνε κουβέντα για τις εντυπώσεις τους από το νέο δίσκο, αποκαλύπτουν λεπτομέρειες από κάτι που άκουσαν ή τους είπε ο Σωκράτης ή ο Θανάσης...\nΌμορφα πράγματα και ένας από τους λόγους να είναι ένας webmaster περήφανος, που ο κόπος του φέρνει πιο κοντά ανθρώπους που αγαπούν την καλή ελληνική μουσική και τους δίνει δυνατότητα έκφρασης σε έναν χώρο με αρκετούς ομοϊδεάτες τους.\nΈστω και αν όλο αυτό αφορά καλλιτέχνες που για διάφορους λόγους δε γουστάρω με τίποτα. Με πιάνει νύστα, βαριέμαι και αλλάζω κομμάτι ή σταθμό. Δεν τους μπορώ καθόλου. Και τους δύο.\nΧαίρομαι όμως και συχνά σπαταλάω χρόνο για αυτούς, περνώντας υλικό τους στο site. Γιατί; Γιατί μ' αρέσει να βλέπω ανθρώπους να ασχολούνται με κάτι που τους αρέσει, να έχουν μουσικά ενδιαφέροντα, να την ψάχνουν ρε αδερφέ. Διαβάζω τα κείμενά τους για τον Μάλαμα και τον Παπακωνσταντίνου και νιώθω να βλέπω στην οθόνη το χαμογελαστό πρόσωπό τους, καθώς μιλούν για κάτι που τους αρέσει πολύ, ενώ ταυτόχρονα δεν ενοχλούν και κανέναν.\nΘα μπορούσα να μπω και να γράψω τις ενστάσεις μου, να τους κρίνω για τα γούστα τους, να πω και ένα "δε μας παρατάτε με τον Μάλαμά σας, που τον τρώμε στη μάπα τόσα χρόνια, άι σιχτίρ". Θα μπορούσα; Προφανώς.\nΔεν το κάνω όμως. Διότι χαίρομαι με τη χαρά του διπλανού μου και δε θέλω να του τη χαλάσω. Και στην τελική δεν έχω την ανάγκη να ξεσπάσω κάπου, γιατί νιώθω μια χαρά αυτό τον καιρό. Ακόμα κι αν πιστεύω πως έχουν παραμυθιαστεί με το μύθο-Μάλαμα, προτιμώ να τους αφήσω να ζουν στο δικό τους παραμύθι γιατί η θετική ενέργεια που βγαίνει, τελικά μας κάνει όλους καλύτερους.\nΚακό είναι που ζητάω τον ίδιο σεβασμό;\nΓιατί καλοί μου άνθρωποι;\nΚάνετε συναυλία και θέλετε κόσμο; Μία είναι η λύση! Και γρήγορη! Φτιάξτε ένα email, βάλτε παραλήπτες όποιον ξέρετε και ξέρατε, κοτσάρετε και τη σκαναρισμένη αφίσα διαστάσεων μόλις 12000 x 9000 pixels και το Δελτίο Τύπου της μιας σελίδας (που πιάνει μόλις 3-4 ΜΒ χώρο γιατί έχει μέσα τη διακριτική αφίσα, αλλά με το ADSL who cares??) και μιλιούνια θα έρθουν να σας θαυμάσουν...\nΝαι ε; Έτσι νομίζετε.\nΔεν πάτε καλά. Καθόλου καλά. Αυτό λέγεται καρα-spam. Και καθημερινά λαμβάνω 6-7 τέτοια emails, από κάτι σχήματα που δεν τα γνωρίζω, ούτε τα 'χω ακούσει και ποτέ και ασφαλώς δεν ενδιαφέρθηκα ποτέ να γραφτώ στην ενημερωτική τους λίστα.\nΤουλάχιστον ας δώσετε ένα link για διαγραφή από τη λίστα ρε αδέρφια... Ή τουλάχιστον ενημερώστε με 1 φορά και μετά ξεχάστε με.\nΌχι κάθε 2-3 μέρες. Έλεος δηλαδή...\nΤο ραδιόφωνο του MusicHeaven είναι πλέον η μεγάλη μου αγάπη. Όποτε βλέπω οτι είναι on air, πατάω το link του Winamp και το αφήνω... Τον τελευταίο μάλιστα καιρό βλέπω πως τις περισσότερες ώρες υπάρχει παραγωγός, ενώ οι εναλλαγές μεταξύ τους γίνονται αρκετά γρήγορα. Αγαπημένοι μου παραγωγοί το τελευταίο διάστημα είναι οι Dtango, audioslave, GL και jimmyBloodyRose, ενώ τώρα τελευταία άρχισα να ακούω και τον Spotlight_Dancer, που παρεπιπτόντως έσπασε χθες όλα τα ρεκόρ ακροαματικότητας.\nΚάτι βέβαια θα πρέπει να γίνει, ώστε το πρόγραμμα να είναι πιο ακριβές και οι παραγωγοί πιο συνεπείς. Ίσως ένας άξιος ραδιο...συνεργάτης και ένας πίνακας εύκολης διαχείρισης θα πρέπει να μπουν στα πλάνα γι' αυτή τη νέα ραδιοφωνική σεζόν... Το software είναι το εύκολο της υπόθεσης. Τι γίνεται όμως με τον συνεργάτη;\nΤο πρώτο πράγμα που μου έκανε εντύπωση ήταν πως το δισκάκι ήταν σα ...βινύλιο. Μαύρο εντελώς με έναν κόκκινο κύκλο στη μέση, με τα τραγούδια, το label κλπ. Πολύ πολύ καλή ιδέα Χρυσόστομε. Μακάρι να έχεις το ίδιο καλές ιδέες και για το ...δικό μας CD!\nΚαι για να γίνω κατανοητός, μιλάω για τον δίσκο Τώρα που βραδιάζει πιο νωρίς. Ο καλλιτέχνης είναι ο Χρυσόστομος Κονιδάρης, που ίσως έχετε ακούσει στον Μελωδία FM τώρα τελευταία.\nΠερισσότερα στη Δισκογραφία του e-Περιοδικού, όταν το ακούσω 5-6 φορές.\nInside MusicHeaven Τότε\nΕπίκαιρο το θέμα της ψήφου ε; Της αφίσας το κάγκελο γίνεται.\nΔε θα γράψω όμως για βουλευτικές εκλογές, αλλά για την πρώτη ψηφοφορία ελλήνων καλλιτεχνών που ξέθαψα από τα αρχεία μου.\nΉταν το 2000 όταν στο παλιό MusicHeaven (προσοχή, οι λέξεις είναι χωριστά, όχι "παλιό-MusicHeaven" ε;), στο παλιό MusicHeaven λοιπόν (το Greek Musician's Heaven), είχα ξεκινήσει να καταγράφω τις προτιμήσεις των επισκεπτών. Από Αλεξίου μέχρι Βανδή. Τα πάντα.\nΘα μου πείτε βέβαια οτι οι καλλιτέχνες δεν είναι σωστό να μπαίνουν σε ψηφοφορίες κλπ κλπ. Συμφωνώ. Μόνο που ήθελα να αφουγκραστώ την κοινή γνώμη. Γιατί είχα την εντύπωση πως είτε ο κόσμος πάει κατά διαόλου, είτε απλά μας δουλεύουν τα ΜΜΕ. Και κατέληξα στο δεύτερο. Ο λαός ξέρει και εκτιμά το καλό τραγούδι (δώστε βάση στη θέση 6)\nΟρίστε λοιπόν και τα απότελέσματα της ψηφοφορίας που κράτησε 2 χρόνια και είχε 1873 ψηφοφόρους. :\n1. Νταλάρας Γιώργος (135)\n2. Παπακωσταντίνου Βασίλης (106)\n3. Ιωαννίδης Αλκίνοος (78)\n4. Πυξ Λαξ (73)\n5. Αλεξίου Χάρις (62)\n6. Χριστοδουλόπουλος Μάκης (53)\n7. Κατσιμίχας Χάρης & Πάνος (52)\n8. Μάλαμας Σωκράτης (49)\n9. Τρύπες (45)\n10. Βανδή Δέσποινα (45)\n11. Κότσιρας Γιάννης (45)\n12. Αρβανιτάκη Ελευθερία (42)\n13. Βίσση Άννα (40)\n14. Πλούταρχος Γιάννης (33)\n15. Καζαντζίδης Στέλιος (31)\nΤα μπλε τετράδια...\nΤότε Inside MusicHeaven\nΠόσα έκανε τότε ένα μπλε τετράδιο; 40, άντε 50 δραχμές το πολύ. Πόσες όμως ώρες πέρναγε κάποιος από πάνω του; Ατελείωτες. Ειδικά αν είχε να γράψει στίχους, πατώντας ταυτόχρονο Play, Stop, Rewind, Play κ.ο.κ. στο JVC κασετόφωνο. Έπρεπε να κόψει και τη φωτογραφία του Βασίλη από το Τηλέραμα, να την βάλει δίπλα στον Κουρσάρο. Βρε μπελάδες που είχαμε το '89...\n25 Σεπτεμβρίου 2006, 00:00\nΜια νέα ενότητα ξεκινά σήμερα στο MusicHeaven, τα Blogs! Για αναφορά προβλημάτων παρακαλώ επικοινωνήστε από τη σελίδα επικοινωνίας.\nΓια την ιστορία, στις πρώτες δοκιμές βοήθησαν με τα πολύτιμα σχόλιά τους οι Orfeus, Alexia-Vicky, Ageras. Thanks guys!


Αποτείχιση και Πατερική Παράδοση: 08/17/16\nΑναρτήθηκε από Πατερική Παράδοση στις 8/17/2016 06:46:00 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από Πατερική Παράδοση στις 8/17/2016 02:11:00 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από Πατερική Παράδοση στις 8/17/2016 08:23:00 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΠόσες φορές δεν έχουμε νιώσει αυτό το άσχημο συναίσθημα της αδικίας; Ένα συναίσθημα που μπορεί να έχει μέσα πόνο, θυμό, ίσως και εγωισμό. Να νιώθεις πως σε πνίγει το δίκιο αλλά δεν σου επιτρέπεται να βγεις να φωνάξεις την αλήθεια. Να βλέπεις στα μάτια των ανθρώπων μια εικόνα άσχημη για σένα που ούτε να την φανταστείς δεν θα μπορούσες. Να ακούς άσχημα λόγια για΄σένα και να αναρωτιέσαι που βρήκαν τόσες λέξεις να πουν και με ποιο δικαίωμα κρίνουν. Όλα αυτά ίσως έχουν γίνει ρουτίνα στις μέρες μας γιατί δυστυχώς ζούμε στην εποχή που η αδικία διοικεί. Οπότε είναι αρκετά δύσκολο να την αποφύγουμε. Τα πράγματα δυσκολεύουν ακόμη περισσότερο όταν αυτοί που σε αδικούν σου έδειξαν αγάπη κάποτε και τους αγάπησες κι εσύ. Και οι ίδιοι άνθρωποι που σου έδειξαν αγάπη και σε αγκάλιασαν με πολύ θερμό τρόπο οι ίδιοι άνθρωποι σε έβρισαν, σε έδιωξαν, σου άδειασαν τα πάντα. Κι όμως εκείνη την δύσκολη στιγμή ήρθε και θα έρχεται πάντα ο Θεός στη ζωή σου με τον δικό Του υπέροχο τρόπο να σε παρηγορήσει, να σε προστατέψει και να σε βοηθήσει να ταπεινωθείς. Περνώντας ακόμη μία δοκιμασία, που μερικές φορές πονάει σαν μαχαίρι στην καρδιά, δοκιμάζεσαι, για να συνεχίσεις πιο δυνατός. Για να βρεις την δύναμη να σιωπήσεις την στιγμή που σε πνίγει το δίκιο, αλλά δεν θέλεις να σκανδαλίσεις κανέναν. Για να βρεις την δύναμη να μην θυμώσεις και να μην πέσεις στην παγίδα που έπεσαν όσοι σε αδίκησαν και σε αδικούν, την κριτική και την καταλαλιά. Να αποφύγεις οποιαδήποτε συζήτηση που θα σε φέρει σε σύγκρουση. Να έρθεις πιο κοντά στον Παντοδύναμο Θεό μας και να δεχτείς το θέλημά Του. Να συγχωρέσεις και να βρεις το θάρρος να ζητήσεις συγγνώμη ακόμη κι αν σε πνίγει το δίκιο, γιατί σίγουρα κάπου έφταιξες κι εσύ έστω και λίγο. Να νιώσεις ευγνωμοσύνη για όσους σε αδίκησαν και σε πόνεσαν, γιατί σε ταπείνωσαν και σε βοήθησαν να κερδίσεις ακόμη μία μάχη στον πόλεμο που δίνεις με τον κακό. Τέλος να αγαπήσεις ακόμη περισσότερο αυτούς τους ανθρώπους και να τους βάζεις στην προσευχή σου ζητώντας το έλεος του Θεού. Το πιο σημαντικό σε ότι κάνουμε δεν είναι τι θα πει ο κόσμος, η κοινωνία, κλπ. Το πιο σημαντικό είναι να είμαστε σωστοί στα μάτια του Θεού κι Εκείνος θα φροντίσει να μας στέλνει τις ευλογίες Του και να μας δίνει δύναμη να συνεχίζουμε τον αγώνα που δίνουμε. Μην περιμένεις να δικαιωθείς σε αυτόν τον κόσμο, θα πληγώνεσαι συνέχεια. Κράτησε τα μάτια σου στον ουρανό και θα τα νιώσεις όλα μου είπε ένας φίλος... Κι έτσι απλά το «Γιατί Θεέ μου» μετατρέπεται στο «Σ’ ευχαριστώ Θεέ μου»!\nΑναρτήθηκε από Πατερική Παράδοση στις 8/17/2016 08:08:00 π.μ. Δεν υπάρχουν σχόλια: Σύνδεσμοι σε αυτήν την ανάρτηση


ΠΕΜΠΤΗ 25 ΟΚΤ.2018 ΣΤΟ ΠΟΛΕΜΙΚΟ ΜΟΥΣΕΙΟ Ο ΕΟΡΤΑΣΜΟΣ ΤΗΣ ΕΑΑΣ ΓΙΑ ΤΗΝ ΕΠΕΤΕΙΟ ΤΗΣ 28ης ΟΚΤ.1940 | ΕΑΑΣ\nΠΕΜΠΤΗ 25 ΟΚΤ.2018 ΣΤΟ ΠΟΛΕΜΙΚΟ ΜΟΥΣΕΙΟ Ο ΕΟΡΤΑΣΜΟΣ ΤΗΣ ΕΑΑΣ ΓΙΑ ΤΗΝ ΕΠΕΤΕΙΟ ΤΗΣ 28ης ΟΚΤ.1940\nΠΕΜΠΤΗ 25 ΟΚΤ. 2018 ΣΤΟ ΠΟΛΕΜΙΚΟ ΜΟΥΣΕΙΟ Ο ΕΟΡΤΑΣΜΟΣ ΤΗΣ ΕΑΑΣ ΓΙΑ ΤΗΝ ΕΠΕΤΕΙΟ ΤΗΣ 28ηςΟΚΤ.1940. ΩΡΑ ΠΡΟΣΕΛΕΥΣΗΣ 6.00 μ.μ. - ΕΝΑΡΞΗ ΕΚΔΗΛΩΣΗΣ 6.30μ.μ.\nΗ ΕΑΑΣ τη Πέμπτη 25 Οκτ. 2018 και ώρα 6.00μ.μ., στα πλαίσια της εκδήλωσης για τον εορτασμό της Εθνικής Επετείου της 28ηςΟκτωβρίου 1940 πέρα της καθιερωμένης εκδήλωσης, θα παρουσιασθεί και ολόκληρη θεατρική παράσταση.\nΗ παράσταση είναι ¨ΣΟΦΙΑ σε θυμάμαι¨ ( Η ζωή και το έργο της τραγουδίστριας της νίκης του έπους του 1940, Σοφίας Βέμπο) σε κείμενα της Τάνιας Χαροκόπου, με πρωταγωνιστές τη Γεωργία Ζώη, τον Ηλία Μιχαήλ, ακορντεόν τον Αναστάσιο Φριτζέλα σε σκηνοθεσία Μενέλαου Τζαβέλλα.\nΕπίσης στο φουαγιέ του Πολεμικού Μουσείου η ΕΑΑΣ, σε συνεργασία με το Αρχείο Ελληνικών Γραμμάτων‘’Γεώργιος Λεβιθόπουλος ‘’ διοργανώνει έκθεση όπου θα παρουσιαστεί το προσωπικό αρχείο της Σοφίας Βέμπο για πρώτη φορά μαζί με το αρχείο του Μίμη Τραΐφόρου.\nΠαρακαλούμε τα μέλη μας, όπως μας τιμήσουν με τη παρουσία τους.


history mardakis: ΙΣΤΟΡΙΑ 4.Το τέλος της επανάστασης του Θερίσου και ο θρίαμβος της πολιτικής του Βενιζέλου\nΙΣΤΟΡΙΑ 4.Το τέλος της επανάστασης του Θερίσου και ο θρίαμβος της πολιτικής του Βενιζέλου\nΌπως βλεπετε και από τον τίτλο ,ο μαθητής πρέπει να πειστεί ότι ο Βενιζέλος θριάμβευσε.\nΔεν αφήνεται να βγάλει το συμπέρασμα μόνος του.\nΑλλά είπαμε , ιστορία του ενός συγγράμματος.\nΣκέψη κατευθυνόμενη ,χωρίς παρεκλίσεις.\nΑς το δούμε μαζί λοιπόν.\nΌπως ίσως είναι γνωστό οι Κρήτες δεν έβγαιναν στα βουνά μόνο στη διάρκεια της Τουρκοκρατίας προκειμένου να διεκδικήσουν την ελευθερία τους και την ένωση με την Ελλάδα. Το έκαναν και στη διάρκεια της Κρητικής Πολιτείας, του πολιτεύματος που οι Μεγάλες Δυνάμεις παρουσίασαν ως αυτόνομο, αλλά στην πραγματικότητα ήταν μια περίοδος διεθνούς κατοχής, υπό την επικυριαρχία του σουλτάνου. Ήταν μια μέρα σαν σήμερα, πριν 108 χρόνια, στις 10 Μαρτίου 1905, όταν χιλιάδες παλιοί και νέοι επαναστάτες, με αρχηγό τον Ελευθέριο Βενιζέλο, ανέβαιναν στο Θέρισο, με διπλό στόχο: να καταγγείλουν, απ’ τη μια, την αυταρχική πολιτική του πολιτική του ηγεμόνα της Κρήτης πρίγκιπα Γεωργίου, δευτερότοκου γιού του Έλληνα μονάρχη, κι απ’ την άλλη να διατρανώσουν την αποφασιστικότητά τους για την άμεση λύση του πολιτικού και εθνικού προβλήματος της Κρήτης, που δεν θα ερχόταν παρά μόνο με την ένωση.\nΤο Θέρισο, όντως ένα φυσικό οχυρό\nΚατά ένα τρόπο το κίνημα του Θερίσου, που σήμανε και την αρχή του τέλους της παρουσίας του πρίγκιπα στο νησί, ήταν και η πολιτική απάντηση του Βενιζέλου στα γεγονότα που είχαν συμβεί ακριβώς πριν 4 χρόνια. Μάρτης ήταν και τότε, του 1901, όταν ενώ ήταν Σύμβουλος (υπουργός) Δικαιοσύνης του Γεωργίου διαφώνησε δημόσια με την πολιτική του πρίγκιπα, με συνέντευξη στην εφημερίδα «Ακρόπολις» του Βλάσση Γαβριηλίδη, η οποία δημοσιεύτηκε στις 17 Μαρτίου, και την ίδια μέρα έστελνε και επιστολή στον ίδιο τον αρμοστή για να διαφωνήσει με τους χειρισμούς του, αλλά και να καταγγείλει το περιβάλλον του. Από τη συνέντευξη πολλοί συμπέραναν ότι ο Βενιζέλος ήταν υπέρ της κήρυξης της Κρήτης σε αυτόνομη ηγεμονία, ως οριστικό μοντέλο πολιτεύματος για το νησί. Την επομένη, στις 18 Μαρτίου, ο πρίγκιπας εξέδιδε διάταγμα για την απόλυση του συμβούλου του. Κυρίως επειδή τόλμησε να διαφωνήσει μαζί του δημόσια. Με το κίνημα του Θερίσου ο Βενιζέλος έβρισκε την ευκαιρία να δώσει τη δική του απάντηση. Και τον πρίγκιπα να καταγγείλει για την πολιτική του, αλλά παράλληλα να πάρει τα όπλα για την ένωση και να διαψεύσει όσους τον ήθελαν υποστηρικτή της ηγεμονίας.\nΜετά τις συγκρούσεις με τον Βενιζέλο, τον Μάρτιο του 1901, ο Γεώργιος περιόρισε δραματικά τις ελευθερίες των Κρητών. Η εναντίον του αρθρογραφία αρκετών εφημερίδων του νησιού τον οδήγησε στην κατάργηση της ελευθεροτυπίας, σε διώξεις και φυλακίσεις των παραγόντων εκείνων που «τολμούσαν» να εκφράσουν διαφορετική γνώμη ή να του ασκήσουν κριτική. Μετατράπηκε σε απόλυτο άρχοντα. Το γεγονός αυτό, μαζί με την παράταση της εκκρεμότητας του εθνικού ζητήματος, της ένωσης της Κρήτης με την Ελλάδα, διαμόρφωσε κλίμα έντονα αντιπριγκιπικό. Πολύ περισσότερο που ο ίδιος είχε μετατραπεί σε έναν κομματάρχη, θέλοντας να κατευθύνει και να καθοδηγήσει τα πολιτικά και κομματικά πράγματα στο νησί.\nΤο αρχηγείο του Βενιζέλου στο Θέρισο\nΤα γεγονότα αυτά οδήγησαν στη συγκρότηση ενός μετώπου της αντιπολίτευσης, το οποίο συσπειρώθηκε γύρω από τον Ελευθέριο Βενιζέλο και τελικά στην επανάσταση του Θερίσου, στις 10 Μαρτίου 1905. Το κίνημα διήρκεσε μέχρι τον Αύγουστο εκείνης της χρονιάς, και ολοκληρώθηκε αφού πρώτα συσπείρωσε μεγάλες μάζες του κρητικού λαού στην επαναστατική γραμμή που είχε χαράξει ο Βενιζέλος. Υποχρέωσε τις ΜΕΔ να δεχτούν στο κρητικό σύνταγμα και στο πολίτευμα της αυτονομίας μεταρρυθμίσεις οι οποίες ενίσχυαν τις λαϊκές ελευθερίες. Την επόμενη χρονιά έγιναν εκλογές για συντακτική συνέλευση, η οποία τροποποίησε το σύνταγμα, ενώ η Κρήτη απέκτησε πλέον Πολιτοφυλακή (στρατό) οργανωμένη από αξιωματικούς του ελληνικού στρατού, αλλά και χωροφυλακή συγκροτημένη σε άλλη βάση πλέον.\nΈνα ακόμη σημαντικό στοιχείο σε σχέση με τα αποτελέσματα της πολύμηνης εξέγερσης ήταν το γεγονός ότι οι ΜΕΔ αναγκάστηκαν να αναγνωρίσουν και άλλο συνομιλητή τους την Κρήτη, εκτός από τον πρίγκιπα. Ήταν ο Βενιζέλος και οι συνεργάτες του της «Ηνωμένης Αντιπολιτεύσεως». Ο Βενιζέλος επέβαλλε στους προξένους των ΜΕΔ συνάντηση στις Μουρνιές στις 2 Νοεμβρίου 1905, στην οποία υπογράφηκε πρωτόκολλο αποδοχής των όρων που έθετε η επανάσταση. Ήταν το τυπικό τέλος του κινήματος αυτό. Τότε οι πρόξενοι, μετά από συνεννοήσεις με τις κυβερνήσεις τους, αποδέχτηκαν την επίσκεψη στην Κρήτη διεθνούς επιτροπείας που θα υπέβαλλε έκθεση για την κατάσταση στο νησί και τις αλλαγές που θα έπρεπε να γίνουν. Η επίσκεψη αυτή έγινε το Φεβρουάριο του 1906 και επακόλουθο της έκθεσής της επιτροπείας ήταν οι νέες ρυθμίσεις στο πολίτευμα, με την οργάνωση Πολιτοφυλακής και κρητικής Χωροφυλακής, αλλά και η χορήγηση στο βασιλιά των Ελλήνων του δικαιώματος διορισμού του αρμοστή.\nΛίγες ημέρες πριν εκδηλωθεί το κίνημα στις 26 Φεβρουαρίου 1905, η «Ηνωμένη Αντιπολίτευσις» διεκήρυξε πως η μόνη ορθή λύση ήταν η ένωση, ενώ το πολίτευμα της αυτονομίας ήταν προσωρινό στάδιο. Και γι αυτό το λόγο ξεκινούσε αγώνα, ακόμη και με ένοπλες συναθροίσεις, που είχε στόχο και το δεσποτισμό του πρίγκιπα.\nΗ αρχή του κινήματος έγινε το ξημέρωμα της 10ης Μαρτίου, όταν ο Βενιζέλος με τους άμεσους συνεργάτες του Κωνσταντίνο Μάνο και Κωνσταντίνο Φούμη συναντήθηκαν μαζί με χιλιάδες οπαδούς τους στο Θέρισο και κήρυξαν την έναρξη του αγώνα. Την ίδια ημέρα απηύθυνε προκήρυξη προς την Κρητική Χωροφυλακή, το μόνο οργανωμένο ένοπλο σώμα που είχε στη διάθεσή του ο πρίγκιπα, ζητώντας τους να μην στρέψουν τα όπλα τους απέναντι στ’ αδέλφια τους. Μόνο με τη χωροφυλακή ο Γεώργιος μπορούσε να καταστείλει την επανάσταση. Αλλά προφανώς θα ακολουθούσαν δραματικά γεγονότα.\nΤην επόμενη ημέρα, 11 Μαρτίου, απεύθυνε μια δεύτερη προκήρυξη, αυτή τη φορά προς τους Κρήτες, τους οποίους καλούσε να ξεσηκωθούν.\nΟ Φρέντυ Γερμανός σε ένα σπάνιο ντοκυμαντέρ του. Από τους καλύτερους ερασιτέχνες ιστορικούς.


Σφυροκόπημα Άγγελου Τόλκα στη Βουλή κατά της κυβέρνησης και των τοπικών Βουλευτών ΝΔ για τα Χιονοδρομικά Κέντρα Ημαθίας - «Απαιτούμε να δώσετε τα 10,7 εκατομμύρια» - Verianet\n21 Δεκ 2021 09:57\nΣτην τοποθέτησή του στο Νομοσχέδιο του Υπουργείου Τουρισμού για τους Πρότυπους Τουριστικούς Προορισμούς ο Βουλευτής Ημαθίας τόνισε την σημασία του ΧΚ Σελίου και 3-5 Πηγαδιών για την τοπική οικονομία.\nΜάλιστα θύμισε τί είχε κάνει ο ίδιος κατά τη θητεία του το 2019 ως Υφυπουργός και δήλωσε χαρακτηριστικά: «Απαιτούμε από όλη την Κυβέρνηση να σταματήσει την απαξίωση της Ημαθίας και από τους κυβερνητικούς βουλευτές Ημαθίας να αναλάβουν έστω και τώρα τις ευθύνες τους. Ασχοληθείτε με τα σημαντικά προβλήματα του νομού μας. Έτσι όπως είχαμε κάνει για την ανάπτυξη επί ΣΥΡΙΖΑ και ενισχύσαμε το πολιτιστικό και τουριστικό προϊόν της Νάουσας τόσο με την ένταξη εθίμων στην άυλη πολιτιστική κληρονομιά όσο και με την παραχώρηση σημαντικών πολιτιστικών μνημείων στον Δήμο».\nΚαταψήφισε το νομοσχέδιο θέτοντας τις αρχές που πρέπει να υπηρετεί η τουριστική ανάπτυξη για σεβασμό στα χρήματα του ελληνικού λαού και στις πλουτοπαραγωγικές πηγές. Για προστασία του περιβάλλοντος και της αειφορίας. Για λογοδοσία στις τοπικές κοινωνίες για την αξιοποίηση όλων των υποδομών που διαθέτουν. Για διαμοιρασμό του πλούτου. Για τη νομιμότητα και τη δημοκρατία.\n" style="text-decoration-line: none;">ΔΕΙΤΕ ΕΔΩ το βίντεο της ομιλίας.\nΓια το μουσείο του Ιωάννη Καποδίστρια στην Κέρκυρα - Γράφει ο Σίμος Ανδρονίδης


ΕΧΕΙ ΣΧΕΣΗ Ο ΣΥΡΙΖΑ ΜΕ ΤΙΣ ΚΑΤΑΛΗΨΕΙΣ; | Apodytiriakias.gr\nΓιατί δεν γινόντουσαν καταλήψεις επί Σύριζα; Το ερώτημα είναι πονηρό. Ίσως και άδικο. Πλακώσανε σήμερα οι καταλήψεις μαθητών στα σχολεία τους, όχι κάπου αλλού, αλλά σχεδόν είχαν λείψει στα 4,5 χρόνια του Τσίπρα. Τι να σημαίνει αυτό; Σημαίνει, αν συμφωνεί κανείς στην... πονηράδα του ερωτήματος, ότι το κόμμα της αντιπολίτευσης βρίσκεται πίσω από τις καταλήψεις.\nΤίποτα δεν είναι σίγουρο. Ερωτήματα, πονηρά κι όχι, έχει δικαίωμα να κάνει ο καθένας.\nΕγώ έχω άλλο ερώτημα, χρήσιμο νομίζω και καθόλου καρτεγάρικο. Υπέρ ή κατά των καταλήψεων είναι η συντριπτική πλειοψηφία του κόσμου; Αν δεχθούμε ότι οι περισσότεροι Έλληνες κσταδικάζουν τη σχολική βία από τους ίδιους τους μαθητές στο όνομα παραμύθι φούρναρης μιας καλύτερης παιδείας, τότε πρόκειται για κομματική ανοησία η πολιτική αναγνώριση των καταλήψεων από κόμμα που φιλοδοξεί να επανέλθει στην κυβέρνηση.\nΑυτή είναι η μια πλευρά του νομίσματος. Η άλλη είναι ότι ο αριστερός, όσο κι αν έχει εκτεθεί για δεξιόστροφη πολιτική όταν ήταν κυβέρνηση, παραμένει πάντα ψυχή αριστερή. Και αριστερός είναι ο αντί. Πάντα. Αντικυβερνητικός. Αντιστασιακός. Αντικαθεστωτικός. Αντισυμβατικός.\nΜΠΡΑΒΟ ΣΤΟΥΣ ΧΟΥΛΙΓΚΑΝ ΑΠΟ ΠΡΩΗΝ ΥΠΟΥΡΓΟΥΣ


Γιατί πήρε ο Μαρινάκης τον Κοντονή | SDNA\nΓιατί πήρε ο Μαρινάκης τον Κοντονή\n24 Νοεμβρίου 2015, 12:00\nΠήρε Κοντονή για να ευχηθεί καλή επιτυχία στον Παππά ο Μαρινάκης. Ο Γιάννης Αυλακιώτης παρουσιάζει ένα μοναδικό ντοκουμέντο.\nΤη συνομιλία Κοντονή-Μαρινάκη το απόγευμα του Σαββάτου. Τι ζήτησε ο πρόεδρος του Ολυμπιακού από τον υπουργό και τι απάντηση πήρε;\nΌπως γνωρίζετε φίλοι μου από την πρώτη στιγμή που βγήκε αυτή η στήλη στον αέρα κήρυξε ανηλεή πόλεμο εναντίον όλων όσοι επιθυμούν την υποβάθμιση του προϊόντος της Superleague (δηλαδή του sdna.gr).\nΓι’ αυτό δεν θα μπορούσα να μην καταδικάσω το εμετικό άρθρο που ανεβάσαμε σήμερα με τίτλο: «Ο Παναθηναϊκός για την παραδοχή Κοντονή».\nΑπ’ την εισαγωγή κατάλαβα ότι πρόκειται για ένα κομμάτι που προσπαθεί να δημιουργήσει εντυπώσεις χωρίς λόγο: «Απορίες προκάλεσε στον Παναθηναϊκό η παραδοχή του Σταύρου Κοντονή ότι μίλησε με τους Μαρινάκη, Βρέντζο». Εμένα μου προκαλεί απορία η απορία των ανθρώπων του Παναθηναϊκού. Έχει παραγίνει το κακό.\nΜη δουν άνθρωπο που απαγορεύεται να ασχολείται με το ποδόσφαιρο να ασχολείται με το ποδόσφαιρο, αμέσως να τον κακοχαρακτηρίσουν.\n«Συγκεκριμένα, από τον Παναθηναϊκό σχολίαζαν ότι: “εκτιμάμε την παραδοχή του Υφυπουργού ο οποίος επιβεβαίωσε τη χθεσινή μας ανακοίνωση ότι δεν συνομίλησε με κανέναν εκπρόσωπό μας στο κρίσιμο δίωρο του Σαββάτου 21 Νοεμβρίου. Δεν θα υπεισέλθουμε στο όποιο περιεχόμενο των συνομιλιών του με τους Μαρινάκη, Βρέντζο.\nΕκφράζουμε απλώς την απορία πώς απεδέχθη να συνομιλήσει με έναν άνθρωπο στον οποίο έχει επιβληθεί ο περιοριστικός όρος της απαγόρευσης ενασχόλησης με το ποδόσφαιρο”». Τα λένε αυτά φίλοι μου επειδή δεν γνωρίζουν το περιεχόμενο της συνομιλίας των δυο ανδρών.\nΓια να μην κατηγορείται άδικα ο πρόεδρος απ’ τους γνωστούς κύκλους της διαπλοκής, θα παρουσιάσω εγώ σήμερα τον ακριβή διάλογο Μαρινάκη-Κοντονή το απόγευμα του Σαββάτου, όπως προκύπτει απ’ το ρεπορτάζ.\nΛεωφόρος Σάββατο 21/11. 19:00\nΚοντονής: Ποιος είναι λέω;\nΚοντονής: Ρε μ@λ@κ@ Φίλη όρεξη για τρολάρισμα έχεις πάλι;\nΜαρινάκης: Δεν είμαι ο Φίλης.\nΚοντονής: Ποιος είσαι τότε;\nΜαρινάκης: Ο πιο γνωστός οπαδός του Ολυμπιακού.\nΚοντονής: Έλα Αντρέα μου καλησπέρα...\nΜαρινάκης: Ποιον Αντρέα λες;\nΚοντονής: Τον Λοβέρδο.\nΜαρινάκης: Δεν είμαι ο Λοβέρδος. Ο Κρητικός είμαι.\nΚοντονής: Ο σέξι Κρητικός που έγινε viral;\nΜαρινάκης: Όχι ρε παιδάκι μου. Είμαι εγώ που δεν ασχολούμαι πια με το ποδόσφαιρο.\nΚοντονής: Έλα Γιάννη μου. Τι κάνεις; Κάνα σιγουράκι γι’ αύριο έχουμε;\nΜαρινάκης: Δεν είμαι ο Κομπότης, τον Γκαζαριάν μου μέσα.\nΚοντονής: Και τότε ποιος είσαι;\nΜαρινάκης: Η μεγαλύτερη μετακίνηση ήθους στην Ελλάδα\nΚοντονής: Αχιλλέα εσύ;\nΜαρινάκης: Κοντά είσαι!\nΚοντονής: Μάκαρε μου εσύ είσαι;\nΜαρινάκης: Όχι. Είμαι εγώ που σε παίρνω τηλέφωνο.\nΚοντονής: Που μου λείπεις και ψάχνω διέξοδο;\nΚοντονής: Γονιδάρα μου εσύ;\nΚοντονής: Ρε φίλε θα μου πεις ποιος είσαι να τελειώνουμε γιατί έχω και ένα παιχνίδι να αναβάλλω και βιάζομαι;\nΜαρινάκης: Ο Βαγγέλας είμαι.\nΚοντονής: Έλα Βαγγέλα μου τι κάνεις; Δεν γαμ@σταύρισες και δεν σε κατάλαβα. Πώς τα πάτε με τις εκλογές; Όλα καλά;\nΜαρινάκης: Δεν είμαι ο Μεϊμαράκης ρε άνθρωπε. Ο Βαγγέλας ο Μαρινάκης είμαι.\nΚοντονής: Ναι καλά και εγώ είμαι ο Λόρδος Βόλντεμορτ.\nΜαρινάκης: Εγώ είμαι σου λέω. Τέσταρε με αν θες.\nΚοντονής: Τι ομάδα είναι ο Καραπαπάς;\nΚοντονής: Πόσα κουμπιά έχασες στην Τούμπα;\nΚοντονής: Πόσους δανεικούς έχεις δώσει στον Εργοτέλη;\nΜαρινάκης: Πού να θυμάμαι;\nΚοντονής: Τελευταία ευκαιρία.\nΜαρινάκης: Δέκα λιγότερους απ’ όσους έχω δώσει σε Πλατανιά και Άρη.\nΚοντονής: Είσαι υπέρ της ελευθεροτυπίας;\nΜαρινάκης: Όταν ήμουν μικρός την αγόραζα αυτή την εφημερίδα, υπουργέ.\nΚοντονής: Χωριάτικο ή Βενέτης για την πρωινή τυρόπιτα;\nΜαρινάκης: Μμμμμ... Κωνσταντινέας.\nΚοντονής: Βαγγέλη μου καλησπέρα. Πώς ήταν αυτό το ξαφνικό;\nΜαρινάκης: Πήρα για να ευχηθώ.\nΚοντονής: Ωωωω, γέροντα η ευχή.\nΜαρινάκης: Υπουργέ μου γνωρίζεις ότι μου έχει απαγορευτεί η ενασχόληση με το ελληνικό ποδόσφαιρο.\nΚοντονής: Δεν χάνεις και τίποτα Βαγγέλη μου. Η «Τόλμη και Γοητεία» μεγαλύτερο ενδιαφέρον έχει απ’ τη Superleague. Αλήθεια γιατί με πήρες τηλέφωνο;\nΜαρινάκης: Θέλω μια χάρη.\nΜαρινάκης: Αν μιλήσεις με τον Παππά να του μεταφέρεις τις ευχές μου.\nΚοντονής: Γιατί; Γενέθλια έχει;\nΜαρινάκης: Για καλή επιτυχία στο ματς. Μη νομίζει ότι εύχομαι μόνο στο Γιάχο και σχηματίσει άσχημη εικόνα για μένα. Μμμμμμ\nΚοντονής: Γιατί μουγκρίζεις Βαγγέλη;\nΜαρινάκης: Δεν μουγκρίζω υπουργέ. Η μπαταρία του κινητού μου είναι. Τελειώνει γρήγορα.\nΚοντονής: Τι κινητό έχεις;\nΜαρινάκης: Το Pakistaiphone 6. Τα σπάει.\nΑΕΚ: «Με αυτή την ΕΠΟ δεν αλλάζει τίποτα»\nΦωτογραφία που σοκάρει από το δείπνο του ΠΑΟΚ!


Έκτακτο Παράρτημα: Ιουνίου 2020\nΚάντε την μέριμνα Πίστη στον Χριστό\nΚαλωσορίσατε, Άγιοι Απόστολοι! Καλώς ήλθατε! Ναι έρχομαι... ευχαριστώ! ευχαριστώ!\nΈνας άξιος λειτουργός του Θεού, ύστερα από πενήντα χρόνια ευδόκιμου προσφοράς στο θυσιαστήριο, αρρώστησε και ήρθε ή ώρα του θανάτου του.\nσχόλιο Γ.Θ : Η πιο συγκλονιστική συζήτηση που έγινε για τα 12 ναυτικά μίλια εδώ και πολύ - πολύ καιρό...\nΜεταξύ άλλων... αν τολμήσουν οι τούρκοι να επιτεθούν στην Κρήτη...\nΟ Άγιος Πατήρ ημών Ιωάννης Καλαΐδης συλλειτουργεί με τον άγιο Ραφαήλ!\nΣτο Νεοχώρι Σιντικής του νομού Σερρών, στους πρόποδες του όρους Μπέλες, υπάρχει ο ιερός ναός των αγίων Ραφαήλ, Νικολάου και Ειρήνης.\nσχόλιο Γ.Θ : Με αυτούς τους τύπους πάνε και κάνουνε θρησκευτικούς διαλόγους κάποιοι...\nΤο τελευταίο διάστημα και ιδιαίτερα λίγο πριν και μετά την ελληνο-ιταλική Συμφωνία για την ΑΟΖ, πληθώρα καθηγητών/συνεργατών του πρωθυπουργού και του ΥΠΕΞ έχουν κατακλύσει τα ΜΜΕ- ωσάν σε «διατεταγμένη υπηρεσία»\nΙωάννης Μάζης για το τηλεφώνημα Μητσοτάκη - Ερντογάν και την Σύνοδο Κορυφής του Ιουλίου\n«Περασμένες δεκαετίες και… διηγώντας τες να κλαις» θα μπορούσε να τιτλοφορηθεί αυτή η χιουμοριστική συλλογή εικόνων που δείχνει με απόλυτα σοβαρό τρόπο την εξέλιξη του κόσμου, της τεχνολογίας,\nΚώστας Γρίβας: Ένα κομμάτι των ελίτ δεν θέλουν να επιβιώσει η Ελλάδα\nΠαραλίες χρυσαφένιες και σμαραγδένια νερά είναι το βασικό χαρακτηριστικό στη Χαβάη, αυτό που περιμένει να δει και να απολαύσει ο επισκέπτης\nΗ αίσθησή μου είναι ότι πάνε να μας τυλίξουν σε μια κόλλα χαρτί\nΛόγια Καρδιάς του Μοναχού Νεοφύτου Γρηγοριάτη προς τον σύγχρονο άνθρωπο...\nΠρόσεχε την συνείδησίν σου, τα έργα σου να είναι γνήσια. (Γέροντας Εφραίμ Φιλοθεϊτης)\nΤό χρέος ὃλων μας εἶναι ἡ προσευχή


Γενεύη: Ξεκινούν ξανά οι ειρηνευτικές συνομιλίες - Newpost.gr\nEιρηνευτικές συνομιλίες για τη Συρία εν μέσω βουλευτικών εκλογών\nΕν μέσω κινδύνου κατάρρευσης της εκεχειρίας ξεκινούν σήμερα εκ νέου στη Γενεύη οι ειρηνευτικές διαπραγματεύσεις για τη Συρία.\nΔημοσίευση 13 Απριλίου 2016, 13:40 / Ανανεώθηκε 13 Απριλίου 2016, 13:51\n"Η προσεχής φάση των διαπραγματεύσεων της Γενεύης είναι καθοριστική, καθώς θα επικεντρωθεί στο θέμα της πολιτικής μετάβασης, της διακυβέρνησης και των συνταγματικών" αρχών, προειδοποίησε τη Δευτέρα τη Δαμασκό ο μεσολαβητής του ΟΗΕ στη Συρία Στάφαν ντε Μιστούρα.\nΤο χάσμα παραμένει τεράστιο μεταξύ του καθεστώτος και της αντιπολίτευσης όσον αφορά το θέμα της πολιτικής μετάβασης: η αντιπολίτευση ζητεί τη συγκρότηση ενός εκτελεστικού οργάνου που θα έχει όλες τις εξουσίες, αλλά από το οποίο θα εξαιρείται ο Ασαντ. Το καθεστώς ζητεί διευρυμένη κυβέρνηση στα μέλη της αντιπολίτευσης η οποία να τελεί υπό την προεδρία του 'Ασαντ.\nΗ επανάληψη των διαπραγματεύσεων συμπίπτει με τις βουλευτικές εκλογές που το καθεστώς του Μπασάρ αλ-'Ασαντ οργανώνει σήμερα στις περιοχές που ελέγχει. Πρόκειται για τη δεύτερη ψηφοφορία από την έναρξη του πολέμου το 2011, η οποία καταγγέλλεται ως "παράνομη" από την αντιπολίτευση και τις δυτικές χώρες. Τα εκλογικά τμήματα άνοιξαν στις 07.00 τοπική ώρα (και ώρα Ελλάδας) και θα κλείσουν 12 ώρες αργότερα, εκτός αν η εκλογική επιτροπή αποφασίσει παράταση της διαδικασίας "λόγω προσέλευσης" των ψηφοφόρων.\nΑπό την πλευρά του, ο ντε Μιστούρα διατύπωσε χθες στο Συμβούλιο Ασφαλείας την ανησυχία του για την κλιμάκωση των μαχών στη Συρία που απειλεί την επανάληψη των διαπραγματεύσεων, σύμφωνα με διπλωμάτες. Απευθυνόμενος στο Συμβούλιο μέσω τηλεδιάσκεψης από την Τεχεράνη, ο απεσταλμένος του ΟΗΕ για τη Συρία εξέφρασε λύπη για την "αύξηση της βίας" εκτιμώντας ωστόσο ότι η κλιμάκωσή της κυρίως στη Χάμα, τη Δαμασκό και το Χαλέπι (στο βορρά) "παραμένει περιορισμένη".\nΟ διευθυντής του Συριακού Παρατηρητηρίου για τα Ανθρώπινα Δικαιώματα Ραμί Αμπντέλ Ραχμάν έκανε λόγο για "αξιοσημείωτη επιδείνωση των στρατιωτικών επιχειρήσεων, κυρίως στην επαρχία του Χαλεπίου, σε σχέση με τον Μάρτιο".\nΚατακερματισμένη επαρχία μεταξύ του καθεστώτος, των ανταρτών, των τζιχαντιστών και των Κούρδων, "το Χαλέπι κρατά το κλειδί της ειρήνης και του πολέμου στη Συρία", δήλωσε ο διευθυντής του Παρατηρητηρίου.\nΌπως η τζιχαντιστική οργάνωση Ισλαμικό Κράτος, και το Μέτωπο Αλ Νόσρα έχει αποκλειστεί από τη συμφωνία παύσης των εχθροπραξιών. Ωστόσο πολεμά στο πλευρό των οργανώσεων ανταρτών που μετέχουν στην εκεχειρία.\nΚαμιά αεροπορική επιδρομή δεν έγινε χθες, αλλά ο κόσμος φοβάται να βγει από το σπίτι. "Έφυγα στην Τουρκία το 2014 με την οικογένειά μου έπειτα από φονικές επιδρομές ανατολικά του Χαλεπίου. Επέστρεψα αφότου άρχισε να ισχύει η εκεχειρία, αλλά σήμερα φοβάμαι μήπως ξανασυμβεί το ίδιο", δήλωσε ο Αμπού Μοχάμαντ, ένας 38χρονος κάτοικος.\nΟ πρωθυπουργός της Συρίας Ουάελ αλ-Χάλκι προειδοποίησε την Κυριακή ότι η κυβέρνηση και οι "ρώσοι εταίροι" της ετοιμάζονται να ξεκινήσουν επιχείρηση για την ανακατάληψη του Χαλεπίου.\nΣτην Ουάσινγκτον, ο εκπρόσωπος του Στέιτ Ντιπάρτμεντ Μαρκ Τόνερ εξέφρασε την "ανησυχία" των ΗΠΑ για τις επιχειρήσεις που προετοιμάζονται με στόχο τον έλεγχο του Χαλεπίου "ενώ υπάρχουν εκεί ομάδες της αντιπολίτευσης που μετέχουν στην παύση των εχθροπραξιών. Όλοι πρέπει να επικεντρωθούν στο Μέτωπο αλ-Νόσρα και το ΙΚ", δήλωσε.\nΤο Παγκόσμιο Επισιτιστικό Πρόγραμμα του ΟΗΕ θορυβήθηκε επίσης από τις απειλές για κατάρρευση της εκεχειρίας στη Συρία, η οποία διευκόλυνε την προώθηση της ανθρωπιστικής βοήθειας στον πληθυσμό. "Η εκεχειρία έδωσε στον κόσμο κάτι περισσότερο από μια απλή πρόσβαση στην αγορά, τού έδωσε πρόσβαση στη βοήθεια, του έδωσε ελπίδα", δήλωσε ο δεύτερος στην ιεραρχία του διεθνούς οργανισμού Μάθιου Χόλινγουορθ. "Και το τέλος της εκεχειρίας θα έσβηνε αυτή την ελπίδα".\nΣΥΡΙΑ OHE ΜΠΑΣΑΡ ΑΛ ΑΣΑΝΤ


KAZA Fitness Project - Γυμναστική - Personal Training & Προγράμματα\nKAZA Fitness Project\n“KAZA Fitness Project, το project της ζωής σου”\nFitness σημαίνει φυσική κατάσταση. “Μορφωμένο” σώμα και “σμιλεμένο” πνεύμα.\nΤο KAZA Fitness Project φιλοδοξεί να καλλιεργήσει, να διαδώσει και να προσωποποιήσει την πεμπτουσία του fitness και να δώσει μια άλλη διάσταση στην εξατομικευμένη προπόνηση προάγοντάς την σε προσωπική βελτίωση.\nΑπευθύνεται σε όλους εκείνους που δεν θέλουν απλά να αποκτήσουν φυσική κατάσταση, αλλά ανυπομονούν να περιέλθουν στη “φυσική τους κατάσταση”, για μια πιο υγιή και ενεργοποιημένη ζωή.\n“Απώτερος στόχος του KAZA Fitness Project είναι να μας καθοδηγήσει όσο πιο κοντά γίνεται στον πιο fit εαυτό μας”\nΤο project του πιο fit εαυτού μας ενεργοποιείται μέσω της ίδιας μας της θέλησης, μέσω της σωστής καθοδήγησης και της συστηματικής εξάσκησης, ενώ απαιτεί προσήλωση και εμπιστοσύνη στη διαδικασία και στον προπονητή/ coach.\nΣτο project χωράνε όλοι όσοι θέλουν να προσπαθήσουν, ανεξαρτήτως ηλικίας και σωματικής κατάστασης. Είναι ανοιχτό σε όσους ζούνε για τη γυμναστική αλλά και σε όσους δεν έχουν γυμναστεί ποτέ. Με μια προσωποποιημένη προσέγγιση και με διεισδυτική νοοτροπία, το project φιλοδοξεί να γίνει μια θετική εμπειρία μεταμόρφωσης και αυτο-βελτίωσης.\n“Η διαδρομή αξίζει περισσότερο από την απόσταση που θα διανύσεις”\nΓια να πετύχει ένα τέτοιο εγχείρημα απαιτείται παρακολούθηση, συνεργασία και διαδραστικότητα πολλές φορές και σε πραγματικό χρόνο. Χάρη στη διάδοση των ψηφιακών μέσων και της τεχνολογίας των wearables, οι συνεργάτες του Project, καθώς και ο ίδιος ο Coach, έχουν σε καθημερινή βάση τη δυνατότητα για άμεση και εξατομικευμένη επικοινωνία, με τους συμμετέχοντες ασκούμενους, είτε πρόκειται για γενικές απορίες σχετικά με τον αθλητισμό, διατροφικές ανησυχίες, μέχρι και εξατομικευμένα προγράμματα προπόνησης και καθοδήγηση σε εξειδικευμένα θέματα.\nΟ Coach κάνει το project ή το Project κάνει τον coach;\n“Το project γεννήθηκε μέσα από την ανάγκη να μεταδώσω όλα αυτά που έχω μάθει και κατακτήσει με πολλή δουλειά, σκληρή προπόνηση, πίστη αλλά και αφοσίωση. Μέσα από το project όμως γίνομαι και ο “Coach” που θέλω να είμαι και κατά έναν τρόπο γίνομαι και ο ίδιος μαθητής του project”\nΠιστεύω ότι προπονητής δεν γεννιέσαι, γίνεσαι και εξελίσεσαι.\nΌλα ξεκίνησαν από μια έμφυτη περιέργεια και επιθυμία να εξερευνήσω το σώμα μου και τις δυνατότητές του. Ο ιδρώτας, η αφοσίωση, οι νουθεσίες και το αποτελέσμα της προσπάθειάς μου με έκαναν να ξεπεράσω τον όποιο φόβο και δισταγμό που έσπερναν την αμφιβολία σε αυτό μου το εγχείρημα και να αφιερωθώ ολοκληρωτικά στον “έρωτα” της ζωής μου, τη γυμναστική.\nΜε οδηγό τα προσωπικά μου βιώματα αποφάσισα να μεταδώσω αυτή τη γνώση και να “κοουτσάρω” ανθρώπους που έχουν το θάρρος να ασχοληθούν πραγματικά με την προσωπική τους αυτοβελτίωση μέσω της άσκησης και της προπόνησης. Να είμαι κοντά τους σε κάθε τους βήμα σε αυτή τη νέα προσπάθεια, να γίνω όχι μόνο ο προπονητής τους αλλά το ζωντανό παράδειγμα ότι μπορούν να πετύχουν το στόχο τους. Να τους εμπνεύσω εμπιστοσύνη όχι μόνο σε μένα αλλά κυρίως στον εαυτό τους.\n“Η εμπιστοσύνη είναι σαν την αντοχή, χτίζεται δύσκολα και χάνεται εύκολα”\nΟ Γιώργος Καζακόπουλος είναι απόφοιτος του ΤΕΦΑΑ ΑΘΗΝΩΝ, μεγαλωμένος στο κέντρο και στα βόρεια προάστια της Αθήνας.\nΔιαθέτει πολυετή εργασιακή εμπειρία και πλούσια “τριβή” στην εξατομικευμένη προπόνηση (personal training) που βασίζεται στην διορθωτική άσκηση και την μεγιστοποίηση της σωματικής απόδοσης.\nΈχει υπάρξει αθλητής του υγρού στίβου, της υδατοσφαίρισης, του στίβου, των πολεμικών τεχνών (Πυγμαχία – kick boxing) και του crossfit.


Formula 1: Ο Ρόσμπεργκ στην «pole position» στο γκραν πρι Ρωσίας - Ειδήσεις - νέα - Το Βήμα Online\nFormula 1: Ο Ρόσμπεργκ στην «pole position» στο γκραν πρι Ρωσίας\nΟ Γερμανός οδηγός, Νίκο Ρόσμπεργκ, εντυπωσίασε στις κατατακτήριες δοκιμές της Φόρμουλα Ενα για το γκραν πρι της Ρωσίας, το 15ο της φετινής σεζόν στο παγκόσμιο πρωτάθλημα. Ετσι ο πιλότος της Μερτσέντες θα εκκινήσει αύριο από την πρώτη θέση της κούρσας στην πίστα του Σότσι, αφήνοντας στη δεύτερη θέση τον «ομόσταυλο» του, παγκόσμιο πρωταθλητή, Λιούις Χάμιλτον, και στην τρίτη τον Βάλερι Μπότας της Γουίλιαμς. Αυτή είναι η 19η «pole position» στην καριέρα του Ρόσμπεργκ.\n10 Οκτωβρίου 2015, 16:15 Ενημερώθηκε: 10 Οκτωβρίου 2015, 16:15\nΟ Γερμανός πιλότος έκανε τον καλύτερο γύρο στις κατατακτήριες στην πίστα του Σότσι, που σημαδεύτηκαν από το ατύχημα του Κάρλος Σάινθ. Κατά τη διάρκεια των 3ων ελεύθερων δοκιμών, ο Ισπανός πιλότος της Toro Rosso έχασε τον έλεγχο του μονοθεσίου του και είχε σφοδρή πρόσκρουση στα προστατευτικά της πίστας του Σότσι.\nΗ διαδικασία διακόπηκε πρόωρα ώστε να απεγκλωβιστεί ο Σάινθ, που ευτυχώς δεν είχε υποστεί κάποιον σοβαρό τραυματισμό, αλλά και για να καθαρίσει η πίστα από τα θραύσματα.


«Σοκαρισμένος» δηλώνει τώρα ο γυναικολόγος από τις καταγγελίες των γυναικών | AegeaNews\nΑρχική Ειδήσεις Εν Δωδεκανήσω «Σοκαρισμένος» δηλώνει τώρα ο γυναικολόγος από τις καταγγελίες των γυναικών\n«Σοκαρισμένος» δηλώνει τώρα ο γυναικολόγος από τις καταγγελίες των γυναικών\nΣοκαρισμένος από τα όσα βλέπουν το φως της δημοσιότητας δηλώνει ο γυναικολόγος-μαιευτήρας του δημόσιου νοσοκομείου της Ρόδου.\nΥπενθυμίζεται πως εις βάρος του έχουν καταθέσει μηνύσεις τουλάχιστον 17 γυναίκες για τα αδικήματα του βιασμού, της προσβολής της γενετήσιας αξιοπρέπειας, της κατάχρησης ανικάνου προς αντίσταση σε γενετήσια πράξη και εξύβρισης κατά τη διάρκεια της ιατρικής εξέτασης.\nΤι υποστηρίζει ο δικηγόρος του γυναικολόγου στη Ρόδο\nΟ δικηγόρος του γυναικολόγου, Εμμανουήλ Κουτσούκος, μιλώντας στο iefimerida.gr δηλώνει ότι ο πελάτης του αναμένει να ενημερωθεί για το εν λόγω υλικό, ενώ, παρά τα όσα γράφονται, δεν έχει λάβει ακόμη καμία κλήση για να καταθέσει στη Δικαιοσύνη.\n«Ο πελάτης μου παραμένει σε κατάσταση σοκ. Παρακολουθεί τα όσα γράφονται στον Τύπο και περιμένει να λάβει γνώση του περιεχομένου των καταγγελιών. Μέχρι σήμερα, δεν γνωρίζει ποιες είναι αυτές οι γυναίκες», σημειώνει ο κ. Κουτσούκος, και σχολιάζει τις πληροφορίες που θέλουν τον καταγγελλόμενο γυναικολόγο να έχει κληθεί σε ανωμοτί κατάθεση ενώπιον του πταισματοδίκη Ρόδου την 29η Οκτωβρίου. «Πριν αλέκτωρ λαλήσει… σταύρωσον σταύρωσον αυτόν. Κάποιοι φαίνεται ότι βιάζονται να τον σταυρώσουν. Θα τους απογοητεύσω, διότι ο πελάτης μου δεν έχει πάρει καμία κλήση».\nΗ πλευρά του γυναικολόγου, που παραμένει σε υποχρεωτική άδεια από την εργασία του έως ότου ξεκαθαρίσει η υπόθεση, αναμένεται το αμέσως προσεχές διάστημα να ενημερωθεί αρμοδίως για το υλικό που έχει συγκεντρωθεί μέχρι σήμερα στο πλαίσιο της προανάκρισης.\nΕις βάρος του γυναικολόγου έχουν συνταχθεί δύο δικογραφίες με πλήθος στοιχείων\nΣύμφωνα με όλες τις πληροφορίες, έχουν ήδη σχηματιστεί δύο δικογραφίες. Η πρώτη με 11 συνολικά μηνύσεις και η δεύτερη με πέντε, ενώ μία ακόμα, η 17η κατά σειρά, αναμένεται να συσχετιστεί. Όπως αναφέρουν νομικοί κύκλοι, πρόκειται για μία υπόθεση η εξέταση της οποίας θα πάρει χρόνο τόσο λόγω του όγκου των στοιχείων όσο και του πλήθους των καταθέσεων και πραγματογνωμοσυνών που απαιτούνται.\nΣημειώνεται ότι η αρχή για να «ανοίξουν» τα στόματα έγινε μετά την καταγγελία μιας 55χρονης γυναίκας, μητέρας τεσσάρων παιδιών και δύο εγγονιών, η οποία τον περασμένο Ιούνιο επισκέφθηκε το δημόσιο νοσοκομείο της Ρόδου εξαιτίας ενός γυναικολογικού προβλήματος.\nΗ ίδια κατήγγειλε ότι η ιατρική εξέταση που της έγινε από τον καταγγελλόμενο γιατρό δεν παρέπεμπε σε συνηθισμένη ιατρική ψηλάφηση αλλά παρέπεμπε σε ερωτική ψηλάφηση. Η γυναίκα αναγκάστηκε να τον σπρώξει και να κατέβει από τη γυναικολογική καρέκλα και τότε διαπίστωσε ότι το παντελόνι του ήταν ανοιχτό και το γεννητικό του όργανο, το οποίο και «θώπευε», σε στύση. Ευρισκόμενη σε κατάσταση πανικού άρχισε να φωνάζει και να ζητά εξηγήσεις, ενώ ενημέρωσε σχετικά και το προσωπικό του νοσοκομείου. Παρά τους αρχικούς φόβους της, αποφάσισε να υποβάλει έγκληση.\nΣοκάρουν οι περιγραφές των γυναικών\nΟι γυναίκες περιγράφουν με λεπτομέρειες τις μαρτυρικές στιγμές που έζησαν.\nΜετά τη δημοσιότητα που πήρε η υπόθεση, τα «στόματα» άνοιξαν και ακολούθησαν άλλες 16 μηνύσεις, ανάμεσα σε αυτές μία έγκυος γυναίκα σε δίδυμα και μία 18χρονη κοπέλα που επισκεπτόταν πρώτη φορά γυναικολόγο.\nΓυναίκες διαφόρων ηλικιών βρήκαν το θάρρος να περιγράψουν στις Αρχές όσα έζησαν στο ιατρείο με τον εν λόγω γιατρό, ζητώντας την καταδίκη του. Τα όσα με λεπτομέρειες περιγράφουν στις μηνύσεις τους, τα όποια είδαν το φως της δημοσιότητας, έχουν προκαλέσει σοκ και αποτροπιασμό όχι μόνο στην τοπική κοινωνία της Ρόδου αλλά και στο πανελλήνιο.\nΗ περίπτωση της 37χρονης με τα δίδυμα\nΧαρακτηριστική είναι η περίπτωση της 37χρονης εγκύου, η οποία αποφάσισε να γεννήσει στο Γενικό Νοσοκομείο Ρόδου τα δίδυμα που κυοφορούσε για οικονομικούς λόγους. Όταν ήταν οκτώ μηνών ο γυναικολόγος την εξέτασε και αφού της επιβεβαίωσε ότι τα μωρά της ήταν καλά άρχισε να τη φιλάει στην κοιλιά.\n«Αρχίζει να μου φιλάει την κοιλιά και συγκεκριμένα με φιλούσε στη μέση της κοιλιάς μου και μου ψιθύριζε ταυτόχρονα: «να, εδώ είναι το ένα κεφαλάκι του μωρού σου» και ξαφνικά κατεβαίνει πιο χαμηλά στην κοιλιά μου, κοντά στα γεννητικά όργανα και άρχισε να με φιλάει αισθησιακά και να μου λέει:\n«Να, και εδώ είναι το κεφαλάκι του άλλου μωρού σου»… Εκείνη τη στιγμή παθαίνω σοκ, δεν ξέρω τι να πω, έμεινα άφωνη… Είχα παγώσει…», αναφέρει στη μήνυση.\nΣτη συνέχεια, ο γυναικολόγος της είπε να βγάλει τα ρούχα της για να την εξετάσει και άρχισε να της κάνει προσωπικές ερωτήσεις.\nΣυγκεκριμένα, της είπε, όπως καταγγέλλει: «Κάνεις σεξ με τον άντρα σου;». Του απαντάω «όχι βέβαια, δεν έχω τώρα αυτό στο μυαλό μου». Και μου απαντάει αυτολεξεί: «Μα στους άντρες, όταν είναι έγκυος η γυναίκα, τους αρέσει πιο πολύ το…. γιατί είναι πρησμένο».\nΠαθαίνω το δεύτερο σοκ. […] Τρομοκρατήθηκα πολύ, άρχισα να έχω ταχυκαρδίες. Με βάζει λοιπόν, αφού είχα βγάλει τα ρούχα μου, στην καρέκλα του τοκετού, βάζει ένα γάντι και αρχίζει να μου βάζει τα δάχτυλά του με περίεργο τρόπο.\nΟ τρόπος ήταν τέτοιος που δεν παρέπεμπε σε ιατρική ψηλάφηση-εξέταση, αλλά σε ερωτική πράξη. Ξαφνικά παθαίνω το τρίτο σοκ! Βάζει το ένα χέρι του μέσα στην ιατρική του φόρμα, μέσα στο γεννητικό του όργανο και τότε βάζει το άλλο του χέρι με πιο πολλή δύναμη μέσα στον κόλπο μου και την ώρα που εισχωρούσε το χέρι του ακούω να βγάζει ένα άκρως αισθησιακό βογγητό».\nκαταγγελιες για γυναικολογο\nΥποβλήθηκε η 21η μήνυση εις βάρος του γυναικολόγου – μαιευτήρα για σεξουαλικά εγκλήματα\nΡόδος: Και δεύτερη μήνυση υπέβαλε σε γυναίκα που τον καταμήνυσε, ο γυναικολόγος\nΣτην αντεπίθεση πέρασε ο γυναικολόγος της Ρόδου: Κατέθεσε μήνυση πριν από λίγο σε μία από τις 20 γυναίκες που τον έχουν καταγγείλει\nΡόδος: Aρνείται τα πάντα ο γυναικολόγος που κατηγορείται για βιασμό και ασελγείς πράξεις\nΒρετανία: 50χρονος γυναικολόγος βιντεοσκοπούσε κρυφά…. (είχε κρυφές κάμερες μέχρι και στα γυαλιά)\nΝέα σοκαριστική έγκληση (η 10η) εις βάρος του γυναικολόγου που καταγγέλλεται...


TURBO-FIX – Dialinas\nΚατάλληλο για γρήγορες συγκολλήσεις με μόνιμη ελαστικότητα σε τομείς κατασκευών της βιομηχανίας του χάλυβα, μετάλλων, αλουμινίου, ξύλου, laminate, φελλού, πλαστικών, σκυροδέματος, πέτρας, γύψου και κεραμικών, σε επενδύσεις ξύλου, ξηράς δόμησης, πλίνθους, διακοσμητικά πάνελ, μονωτικές και ακουστικές πλάκες, διακοσμητικά γείσα, επενδύσεις τοίχων, πλατύσκαλα, μονωτικά υλικά, πολυστερίνες, πλακάκια, φυσικές πέτρες, παράθυρα και περβάζια, είδη υγιεινής, αξεσουάρ μπάνιου, καθρέπτες, συσκευές και μηχανές, ηλεκτρική τεχνολογία, μηχανές εξαερισμού και κλιματισμού, αμαξώματα, αυτοκίνητα, βαγόνια, κοντέινερ και πολλά άλλα. Το TURBO – FIX & GO είναι κατάλληλο\nΟι επιφάνειες πρέπει να είναι καθαρές από σκόνη, λιπαρά στοιχεία και παλιές κόλλες. Το TURBO – FIX & GO εφαρμόζεται σε πάρα πολλές επιφάνειες χωρίς ενισχυτικό συγκόλλησης (primer). Ωστόσο, όπου απαιτείται, συνιστάται η χρήση ενισχυτικού συγκόλλησης. Η σωστή διαστασιολόγηση των αρμών (αρθρώσεων) είναι αναγκαία για μία άριστη σφράγιση. Για να εφαρμόσετε το υλικό, κόβετε το σωληνάριο, βιδώνετε το ακροφύσιο και απλώνετε το υλικό σε γραμμές, με την χρήση πιστολιού ή με σπάτουλα, ομοιόμορφα στις προς συγκόλληση επιφάνειες. Το πάχος του υλικού εξαρτάται από την επιφάνεια των υλικών που πρόκειται να συγκολληθούν. Προσαρμόζετε τη σύνδεση μέσα σε 8 λεπτά το αργότερο. Οι επιφάνειες πρέπει να παραμείνουν σταθερές για 24 ώρες. Μετά από την εφαρμογή, οι αρμοί καθαρίζονται και φινίρονται με το TURBO TOP-FINISH. To TURBO – FIX & GO είναι βαφόμενο με χρώματα βάσεως νερού. Λόγω της ποικιλίας διαθέσιμων βερνικιών και χρωμάτων στην αγορά, προτείνεται μία προκαταρκτική δοκιμή σε κάθε περίπτωση.\nTurbo-Fix Transparent Tube_GR_EN_GHS_20210325.pdf\nTurbo-Fix Transparent Tube_GR_GHS_20210325.pdf


Περιστέρι αποστολή λουλουδιών Online Ανθοπωλείο - LAURA FLOWERS\nΑρχική σελίδα / Περιστέρι αποστολή λουλουδιών Online Ανθοπωλείο\nΕξυπηρετούμε κάθε είδους περίσταση στο Περιστέρι αποστολή λουλουδιών. Οι στιγμές σας είναι μοναδικές και για εμάς. Αντιμετωπίζουμε την κάθε περίσταση με επαγγελματισμό και πάθος, για να σας προσφέρουμε τις καλύτερες υπηρεσίες στον χώρο.\nΕίτε πρόκειται για γάμο, βάφτιση, είτε για οποιαδήποτε άλλη περίσταση επιθυμείτε, μην διστάζετε να επικοινωνήσετε μαζί μας. Οι άνθρωποι μας θα εξυπηρετήσουν τις ανάγκες σας, όπως και θα αναλάβουν την αποστολή της κάθε σας παραγγελίας στο Περιστέρι.\nΦροντίδα χριστουγεννιάτικου δέντρου\nΕφόσον το δέντρο βρίσκετε σε γλάστρα, πρέπει να επιλέξουμε μια σχετικά φωτεινή και κοντά σε παράθυρο θέση, η οποία να βρίσκετε μακριά από θερμαντικά σώματα, και ιδιαίτερα το τζάκι. Φροντίζουμε επιμελώς για το πότισμα του τα Χριστούγεννα, δύο φορές την εβδομάδα κατά μέσο όρο και τοποθετούμε από κάτω του πιατάκι για να μην έχουμε διαρροή υγρών στο πάτωμα του σπιτιού μας.\nΠροσέχουμε τα διακοσμητικά λαμπάκια του στολισμού και επιλέγουμε χαμηλής ισχύος, έτσι ώστε να μη δημιουργούμε εγκαύματα στα φυλλώματα. Ακόμα, αποφεύγουμε τη χρήση χρυσόσκονης για να μην ταλαιπωρήσουμε το δέντρο μας.\nΦυτά κήπου για τα Χριστούγεννα\nΥπάρχουν επιλογές φυτών για τη διακόσμηση του κήπου μας στις γιορτές. Μία από αυτές είναι να φυτέψουμε σχίνους, τοποθετώντας τους σε μορφή φράχτη, Τα δερματώδη πράσινα φύλλα θα εμφανίζονται μέσα στο χειμώνα με τους μικρούς γυαλιστερούς κόκκινους καρπούς τους. Κατά τη διάρκεια της εορταστικής περιόδου, επιλέγουμε να κόψουμε κλαδιά σχίνου, για τον στολισμό των βάζων μας και να δημιουργήσουμε διάφορες συνθέσεις διακόσμησης.\nΑκόμα μια επιλογή είναι ο πυράκανθος. Πρόκειται για ένα αειθαλή και αγκαθωτό θάμνο με συμπαγές φύλλωμα. Αποτελείτε από πορτοκαλί είτε και κόκκινους καρπούς, που παραμένουν στο φυτό μέσα στο χειμώνα. Είναι μια ορθή επιλογή για να στολίσουμε το χώρο μας τη περίοδο των Χριστουγέννων. Μπορεί να χρησιμοποιηθεί για ένα χαμηλό φράχτη κήπου είτε και μεμονωμένες φυτεύσεις στο Περιστέρι.\nΈνα πανέμορφο φυτό, γνωστός και με το όνομα υπομονή. Δεν είναι ένα από τα συνηθισμένα φυτά, που βλέπουμε κατά κύριο λόγο τα Χριστούγεννα. Ανθίζει το Δεκέμβριο, δηλαδή λίγο πριν την εορταστική περίοδο και αυτό είναι και ένας λόγος που δικαιολογεί το όνομα του. Μια υπέροχη επιλογή με άνθη στις αποχρώσεις του ροζ και του κόκκινου, δικαιολογεί τη τοποθέτηση του συγκεκριμένου φυτού στο γιορτινό μας σπίτι.\nΤο κυκλάμινο, είναι μια επιλογή που κυκλοφορεί σε ποικιλία χρωμάτων. Πιο σύνηθες το οποίο ξεχωρίζει και τις γιορτές είναι το κόκκινο, το οποίο και προτιμάται. Ένα χαρακτηριστικό του είναι η υψηλή αντοχή του στις χαμηλές θερμοκρασίες, που το καθιστά ιδανική επιλογή για τη διακόσμηση της οικίας μας τα Χριστούγεννα. Σημειώστε ότι δεν αγαπάει τη ζέστη και συνεπώς πρέπει να αποφεύγεται να το κρατάτε κλεισμένο στο σπίτι.\nΈνα βολβώδες λουλούδι, η αμαρυλλίς που ταιριάζει τέλεια στη εορταστική διακόσμηση του τραπεζιού μας. Τα χρώματα των ανθών του φυτού, είναι κατά κύριο λόγο κόκκινα ή άσπρα, τα οποία ταιριάζουν τέλεια στα Χριστούγεννα. Μπορείτε να το τοποθετήσετε σε όμορφα βάζα. Εναλλακτικά, σε γλαστράκια στο κέντρο του τραπεζιού, για να έχουμε ένα εντυπωσιακό κεντρικό διακοσμητικό.\nΥπηρεσίες που παρέχουμε στο Περιστέρι\nΟι ειδικοί μας, μετά από μελέτη στον Άγιο Στέφανο, θα εφαρμόσουν την τεχνική, αλλά και την εμπειρία τους για να σας προσφέρουν υπηρεσίες στολισμού:\nΓιατί να επιλέξετε Laura Flowers Περιστέρι αποστολή λουλουδιών για την online παραγγελία σας;\nΟι συνθέσεις λουλουδιών στο Laura Spring Flowers, δεν είναι απλά μια εργασία. Είναι έμπνευση, τέχνη και πάθος για δημιουργία. Είμαστε ένα από τα πιο παλιά ανθοπωλεία στον χώρο μας, αποτέλεσμα της αγάπης του κόσμου.\nΟι άνθρωποι μας, θα σας συνοδεύσουν με επαγγελματισμό σε κάθε σας περίσταση στο Περιστέρι. Είμαστε εδώ για να απομακρύνουμε το άγχος της δημιουργίας από επάνω σας και να σας προσφέρουμε μοναδικές στιγμές.


Όλα σχετίζονται με την υγεία & ασφάλεια εργασίας - Οδηγός αγοράς για τη σκίαση - ηλιοπροστασία\nΙαν 28, 2021 | Προστασία\n«Ουδέν κακόν αμιγές καλού» και αντιστρόφως έλεγαν οι αρχαίοι. Ο ήλιος ο ζωοδότης και ζωογόνος είναι και αυτός επικίνδυνος υπό συνθήκες. Τα είδη σκίασης, πέραν της αισθητικής και μικροκλιματικής άνεσης που προσφέρουν, αποτελούν και ένα είδος προστασίας της υγείας μας. Όμως, πώς οι επαγγελματίες σκίασης μπορούν να προστατεύσουν τον εαυτό τους από όλους τους κινδύνους στους εργασιακούς τους χώρους;\nΤο «κάτι» που δε συμβαίνει ποτέ… μέχρι να συμβεί\nΤα θέματα Υγείας & Ασφάλειας Εργασίας είναι από τους πιο παρεξηγημένα επιστημονικά αλλά και επαγγελματικά αντικείμενα. Όλοι θέλουμε να απολαμβάνουμε τα αγαθά της άνεσης και ευελιξίας που προσφέρει μία υγιεινή ζωή, όμως σπάνια κάνουμε στην πράξη κάτι γι’ αυτό συνειδητά. Σε μία εποχή στην οποία η τεχνολογία κατέχει τα ηνία των εξελίξεων, η ταχύτητα και η ποικιλία των ερεθισμάτων δεν μας αφήνει περιθώρια για άλλες σκέψεις. Αυτό που οι προηγούμενες γενιές θεωρούσαν μία δύσκολη καθημερινότητα τώρα πλέον αποτελεί ιστορία για τα παιδιά. Τώρα, όλα λύνονται με ευκολία και όλα όσα σχετίζονται με την ευημερία μας μοιάζουν μάλλον εύκολα και αυτονόητα παρά τη δυσφορία μας. Εκτός… αν συμβεί «κάτι». Ένα «κάτι» απροσδιόριστο και για τον τρόπο σκέψης μας στατιστικά απίθανο. Τόσο απίθανο που όταν αυτό το «κάτι» συμβεί το θεωρούμε απίστευτη «ατυχία».\nΟ παρεξηγημένος ρόλος του Τεχνικού Ασφαλείας\nΌσο και «απλή» να θεωρείται μία δραστηριότητα ενέχει κινδύνους. Κινδύνους ατυχήματος του προσωπικού αλλά και των πελατών. Το κόστος αυτών των ατυχημάτων στους εργασιακούς χώρους των αναπτυγμένων χωρών επιβαρύνει τόσο πολύ το ασφαλιστικό σύστημα ώστε ο νομοθέτης έχει πλέον καταστήσει υποχρεωτική τη λήψη μέτρων πρόληψης των ατυχημάτων. Ο σύμβουλος της επιχείρησης σε θέματα πρόληψης ατυχημάτων ή Υγείας και Ασφάλειας Εργασίας (ΥΑΕ) είναι ο Τεχνικός Ασφαλείας (ΤΑ). Σύμφωνα με τη νομοθεσία ο ρόλος του ΤΑ είναι να αναγνωρίζει τους κινδύνους στο χώρο εργασίας και να συμβουλεύει τον εργοδότη σχετικά με τα μέτρα που πρέπει να πάρει ώστε να μη συμβεί κάποιο ατύχημα. Όλες, ανεξαιρέτως, οι επιχειρήσεις που απασχολούν έστω και ένα άτομο, πρέπει να διαθέτουν υπηρεσίες ΤΑ.\nΦυσικά και σε αυτόν τον τομέα υπάρχει μία στρέβλωση αγοράς. Οι εργοδότες νομίζουν ότι ο ΤΑ είναι ένας επαγγελματίας που τον πληρώνουν για να παίζει τον ρόλο:\nΤου αγορανομικού υπεύθυνου σε περίπτωση ατυχήματος. Ουδέν αναληθέστερον, γιατί η νομοθεσία είναι σαφής. Ο εργοδότης είναι αποκλειστικά υπεύθυνος ποινικά και αστικά εάν συμβεί ένα ατύχημα στους χώρους ευθύνης που αυτός ελέγχει. Ο ΤΑ μπορεί και αυτός να κατηγορηθεί για αμέλεια, λόγω έλλειψης πληρότητας του συμβουλευτικού του ρόλου, ο εργοδότης όμως παραμένει ΠΑΝΤΑ απολύτως υπόλογος.\nΤου ασφαλιστή. Ο ΤΑ δεν υποκαθιστά ούτε είναι υπεύθυνος για την αστική ευθύνη του εργοδότη ούτε είναι δυνατή η μεταβίβαση της ευθύνης εργοδότη σε αυτόν.\nΠοιος είναι όμως ο θεσμικός ρόλος του ΤΑ και πώς τον αντιλαμβάνεται η αγορά; Θα ξεκινήσουμε από το δεύτερο. Οι περισσότεροι επιχειρηματίες-εργοδότες με εμπορικά καταστήματα, μη γνωρίζοντας αν και οφείλουν, το νομικό πλαίσιο είτε αναλαμβάνουν οι ίδιοι τον ρόλο του ΤΑ χωρίς τεχνογνωσία, είτε αναθέτουν σε κάποιον που έχει τα προσόντα (συγκεκριμένης κατηγορίας πτυχίο ή αδειοδοτημένη εταιρεία ΕΞΥΠΠ) την παροχή αυτών των υπηρεσιών. Φυσικά υπάρχουν και αυτοί που δε διαθέτουν αυτήν την υπηρεσία καθόλου. Σε λίγες περιπτώσεις οι εργοδότες αναθέτουν σε τρίτους την παροχή της υπηρεσίας ζητώντας πραγματικές υπηρεσίες, χωρίς να έχουν αντίληψη του περιεχομένου τους. Αυτό δημιουργεί το φαινόμενο της παροχής τυπικών υπηρεσιών από πλευράς ΤΑ και απαίτησης φθηνών υπηρεσιών από πλευράς εργοδότη.\nΌλα αυτά καλώς μέχρι να συμβεί «κάτι».\nΌταν «κάτι» τελικά συμβεί\nΈνα ατύχημα είναι σπάνιο στατιστικά γεγονός αλλά έχει κάποιες ιδιαιτερότητες:\nΔεν προειδοποιεί και μπορεί να συμβεί ανά πάσα στιγμή αλλά και να επαναληφθεί.\nΈχει πολύ μεγάλο έμμεσο κόστος.\nΜπορεί να έχει και μεγάλο άμεσο κόστος με αποτέλεσμα να προκαλέσει μεγάλη επιχειρηματική ζημιά και υπό συνθήκες ανεπανόρθωτη.\nΗ επιχείρηση γίνεται αντικείμενο εκμετάλλευσης ή στοχοποιείται από επιτήδειους ή τρίτους.\nΌταν λοιπόν συμβεί ένα ατύχημα η αναστάτωση που προκαλείται είναι σημαντική γιατί, πέρα από την σωματική βλάβη των παθόντων, πλήττεται και η φήμη της αλλά και χάνεται πολύς χρόνος και δημιουργούνται πολλά μη προγραμματισμένα έξοδα άμεσου χαρακτήρα.\nΠρόληψη των εργασιακών ατυχημάτων\nΗ λήψη μέτρων πρόληψης ατυχημάτων είναι μία στρατηγική που πρέπει να υιοθετεί κάθε εταιρεία ανεξάρτητα από το μέγεθός της.\nΟ στρατηγικός σχεδιασμός που θα αναπτυχθεί μπορεί να μειώσει κατά πολύ τόσο τη στατιστική πιθανότητα του να συμβεί το «κάτι», αλλά και να προετοιμάσει την επιχείρηση εάν μολαταύτα κάτι συμβεί. Έτσι η επιχείρηση προφυλάσσεται από δυσάρεστες εκπλήξεις μιας και βρίσκεται πάντα σε ένα βαθμό ετοιμότητας.\nΆλλωστε, η νομοθεσία απαιτεί ο εργοδότης να έχει αναγνωρίσει τις ανασφαλείς συνθήκες που επικρατούν στο χώρο του, να τις έχει καταγράψει σε ειδικό βιβλίο και να έχει λάβει τα απαραίτητα διορθωτικά μέτρα αντιμετώπισης των κινδύνων για την Υγεία & Ασφάλεια του προσωπικού του. Η υλοποίηση αυτού του σχεδιασμού απαιτεί κάποια στάδια τα οποία αναφέρονται στις Ευρωπαϊκές Οδηγίες και τη νομοθεσία και αποτελούν πλαίσιο προδιαγραφών, ήτοι περίγραμμα γενικών αρχών προς εξειδίκευση ανάλογα με τη μορφή της δραστηριότητας ενός εκάστου.\nΤα στάδια αυτά περιλαμβάνουν τους εξής βασικούς πυλώνες:\nΑναγνώριση των κινδύνων των εργασιακών χώρων για τους εργαζόμενους και λοιπούς τρίτους.\nΑνάπτυξη συνόλου Διαδικασιών, Οδηγιών και Κανόνων Ασφαλούς Εργασίας για όλους.\nΕνημέρωση και εκπαίδευση του προσωπικού στα ανωτέρω.\nΕπιτήρηση της εφαρμογής των ανωτέρω κανόνων με ευθύνη του εργοδότη.\nΑναθεώρηση των ανωτέρω προδιαγραφών και μεθόδων με στόχο την περαιτέρω συνεχή βελτίωση στα θέματα ΥΑΕ.\nΛειτουργία με βάση ένα Διοικητικό Σχέδιο Ενεργειών ώστε να διασφαλίζεται η καθολική συμμετοχή του προσωπικού όλης της ιεραρχίας στο Πρόγραμμα ΥΑΕ\nΟ ΤΑ είναι ο θεσμικός σύμβουλος της επιχείρησης ο οποίος συμβάλλει στη δημιουργία των ανωτέρω πυλώνων και ενημερώνει τον εργοδότη για τις αποκλίσεις από τους στόχους που έχουν τεθεί ως μέρος της υλοποίησης του στρατηγικού σχεδιασμού και μεταφέρει την πληροφόρηση για την επιτυχή πορεία του Προγράμματος ΥΑΕ στο χώρο εργασίας.\nΣτα επόμενα άρθρα θα αναλύσουμε τον τρόπο ανάπτυξης μίας στρατηγικής ΥΑΕ ευθυγραμμισμένης με το νόμο αλλά και πρακτικά εφαρμόσιμη με πολλά παραδείγματα.\nΔρ Γιώργος Σκρουμπέλος – Μηχανολόγος Μηχανικός Διευθύνων Σύμβουλος RMS ΕΞΥΠΠ ΙΚΕ\nΠροηγούμενος Ο χάρτης του “Εξοικονομώ – Αυτονομώ”: Πόσες αιτήσεις γίνονται δεκτές, πόσες “κόβονται”\nΕπόμενο Πράσινες στέγες, ηλιακοί συλλέκτες και ψηφιακή παρακολούθηση: Πώς αλλάζουν τα κτίρια του κόσμου


05 02 2019 | 17:08\nΜετά από συζητήσεις δυόμισι χρόνων, επί του νομοσχεδίου και των κανονισμών, για τη δημιουργία Ταμείου Υδρογονανθράκων, η αντιπολίτευση εξακολουθεί να έχει έντονες ανησυχίες σε σχέση με ζητήματα που αφορούν στο Ταμείο. Χθες, μετά από έκκληση του Προέδρου της Δημοκρατίας Νίκου Αναστασιάδη, τα νομοθετήματα τέθηκαν εκ νέου ενώπιον της Κοινοβουλευτικής Επιτροπής Οικονομικών με στόχο να οδηγηθούν στην Ολομέλεια της Βουλής, στις 15 Φεβρουαρίου. Κάτι το οποίο τόνισε και ο πρόεδρος της Επιτροπής, Άγγελος Βότσης.\nΚατά τη χθεσινή συνεδρία οι εκπρόσωποι της Κυβέρνησης δέχθηκαν καταιγισμό ερωτήσεων από βουλευτές οι οποίοι ζήτησαν διευκρινίσεις για πολλές πρόνοιες του νομοσχεδίου. Ο βουλευτής του ΑΚΕΛ Στέφανος Στεφάνου ανέφερε πως υπάρχουν πάρα πολλά ζητήματα που είναι αιωρούμενα και πρέπει να γίνει εντατική δουλειά για να απαντηθούν. Σημείωσε πως το ΑΚΕΛ ζητά διευκρινίσεις για τους σκοπούς του Ταμείου και για θέματα ελέγχου.\nΟ πρόεδρος της ΕΔΕΚ, Μαρίνος Σιζόπουλος, ζήτησε περαιτέρω διευκρινίσεις για την επενδυτική πολιτική της Κυβέρνησης. Σε σχέση με την πρόνοια με την οποία θα καλύπτεται μέρος του δημοσίου χρέους, είπε πως πιθανόν να μπορεί η εκάστοτε Κυβέρνηση, μέσα από ανεξέλεγκτες ενδεχομένως δαπάνες, να θέτει σε κίνδυνο τη βιωσιμότητα του Ταμείου. Ο πρόεδρος των Οικολόγων, Γιώργος Περδίκης, ζήτησε μέρος των εσόδων από το φυσικό αέριο να καταλήγουν στις ανανεώσιμες πηγές ενέργειας (ΑΠΕ), στους τομείς της υγείας και της κοινωνικής πρόνοιας. Εισηγήθηκε να εισαχθούν πρόνοιες για θέματα διαφάνειας, ασυμβίβαστου και επιλογής των μελών του ΔΣ και την αξιοποίηση ιδιωτών συμβούλων.\nΟ πρόεδρος της Συμμαχίας Πολιτών, Γιώργος Λιλλήκας, είπε πως είναι λανθασμένο η διαχείριση των εσόδων να γίνεται σε συνάρτηση με το ΑΕΠ, γιατί, όπως είπε, αυτό θα αποτελεί κίνητρο για τον εκάστοτε Πρόεδρο της Δημοκρατίας να μοιράζει παροχές πριν από τις εκλογές. Υποστήριξε ότι θα πρέπει να αφαιρεθούν κάποιες πρόνοιες έτσι ώστε το Ταμείο να είναι στα πρότυπα του νορβικού μοντέλου. Η ανεξάρτητη βουλευτής Άννα Θεολόγου εισηγήθηκε ο έλεγχος των εξόδων του Ταμείου να γίνεται από την Ελεγκτική Υπηρεσία του κράτους και όχι από διεθνή εξειδικευμένο οίκο. Επίσης πρότεινε μέρος των εσόδων του Ταμείου να δοθεί για αποπληρωμή του χρέους στο Ταμείο Κοινωνικών Ασφαλίσεων.\nΤην ερχόμενη Δευτέρα το υπουργείο Οικονομικών αναμένεται να τοποθετηθεί εκ νέου στις εισηγήσεις των κομμάτων, παρόλο που έχει εδώ και μήνες καταθέσει τις θέσεις του. Ο ανώτερος οικονομικός λειτουργός του υπουργείου, Παναγιώτης Τήλλυρος, ανέφερε ότι το νομοσχέδιο παραμένει ως είχε, χωρίς περαιτέρω αλλαγές. Πρόσθεσε πως το υπουργείο θα ενσωματώσει στα νομοθετήματα εφτά τροπολογίες κομμάτων και βουλευτών που κυρίως αφορούν λεκτικές διαφοροποιήσεις. Ανέφερε παράλληλα πως περιλήφθηκε στο νομοσχέδιο πρόνοια σε σχέση με τις επενδύσεις του Ταμείου κατά τη μεταβατική περίοδο.\nΑξίζει να σημειωθεί πως την ερχόμενη Δευτέρα η Βουλή θα πρέπει να ξεκαθαρίσει τη θέση της για σύνθεση της Επιτροπής Υπόδειξης του Διοικητικού Συμβουλίου του Ταμείου, υποδεικνύοντας το τρίτο μέλος της Επιτροπής.


Επίδομα 2019: Σας Αφορά. Ποιοι Δικαιούστε 1.000 Ευρώ; - ΑΡΧΑΓΓΕΛΟΣ ΜΙΧΑΗΛ\nΑρχική/ΔΙΑΦΟΡΑ/Επίδομα 2019: Σας Αφορά. Ποιοι Δικαιούστε 1.000 Ευρώ;\nΕπίδομα 2019: Σας Αφορά. Ποιοι Δικαιούστε 1.000 Ευρώ;